PressReader - Alo!: 2018-11-11 - SRBIJA ZAISTA IMA MOĆNU VOJ u Grmelo na zemlji, vazduhu i na vodi\nSRBIJA ZAISTA IMA MOĆNU VOJ u Grmelo na zemlji, vazduhu i na vodi\nAlo! - 2018-11-11 - AKTUELNO - veljko.nestorovic@alo.rs\nImamo na šta da budemo ponosni! Srbija je juče velikom vojnom vežbom „Vek pobednika“obeležila 100. godišnjicu od kraja Prvog svetskog rata, najtragičnijeg, ali i najsvetlijeg trenutka u istoriji zemlje, kada su naši preci bacili na noge Austrougarsku, Nemačku i Bugarsku!\nJedna mala kraljevina je u periodu od 1914. do 1918. uspela da ujedini čitav slobodni svet u podršci Srbiji i to je nešto što nikako ne sme da se zaboravi, ali mnogi i dan-danas ne mogu to da nam oproste.\nDok je na 10 lokacija širom zemlje 8.000 pripadnika Vojske\nSrbije sa 645 borbenih sistema pokazalo čime danas raspolažemo, u regionu su sa priličnim zanimanjem pratili vežbu. Predsednik Srbije Aleksandar Vučić prisustvovao je vežbi „Borbena grupa na maršu sa prelaskom u napad“na privremenom poligonu Pešter, koju je izvela Druga brigada Kopnene vojske, u sadejstvu sa Četvrtom brigadom Kopnene vojske i jedinicama Rat-\nnog vazduhoplovstva i protivvazduhoplovne odbrane Vojske Srbije. Pored Vučića, vežbi na Pešteru prisustvovali su i premijerka Srbije Ana Brnabić, ministar odbrane Aleksandar Vulin, načelnik Generalštaba Vojske Srbije Milan Mojsilović, predsednik Republike Srpske Milorad Dodik, predstavnici Vojske Srbije, crkveni velikodostojnici, diplomatski kor... - Osam „migova“, orlovi, helikopteri, sistem PASARS, nova „Nora“i vozilo „Lazar 3“samo su deo naoružanja koje je dejstvovalo u podršci jedinicama u napadu i to je prava slika našeg naoružanja. To je motiv da i dalje brinemo da Vojska Srbije raste i razvija se, u interesu mira i bezbednosti Srbije - rekao je Vučić, koji se osvrnuo i na planove koji će biti realizovani u budućnosti.\n- Krajem 2019. godine videćete šta nam sve stiže u sastav vojske. Videli ste osam „migova“, posedujemo ih deset, imaćemo ih ukupno 14, a nekada ni pet nismo mogli da dignemo na nebo. Nije ovo oružje da bismo napali nekoga, nego je tu za preventivni uticaj, vojnici moraju da budu spremni i da znaju kako treba da nas odbrane. Svaka čast svim vojnicima i onima koji su na svojim svakodnevnim zadacima i ne mogu da učestvuju na ovim vežbama. Želim da zahvalim svim vojnicima, svima im čestitam ovim demonstracijama - rekao je predsednik.\n„Migovi“u akciji Predsednik Vučić nije krio zadovoljstvo nakon održane vežbe\nSrpski tenkisti spadaju među najbolje na svetu


Tibor Varadi: Razočaravajuće mišljenje : Nadlanu.com\nTibor Varadi: Razočaravajuće mišljenje\nObjavljeno 23. jul 2010. / 00:00:00\nBEOGRAD, 23. jul 2010. (FoNet) - Profesor međunarodnog prava Tibor Varadi smatra da se Međunarodni sud pravde ograničio na preuzak prostor i da je izbegao da se suoči sa onim pitanjem koje je bilo postavljeno.\nVaradi je za RTS rekao da je na prvi pogled razočaran mišljenjem Međunarodnog suda o Kosovu, ali i time što se Sud fokusirao samo na tekst deklaracije o nezavisnosti, umesto na ono što iz nje proizlazi.\nPORODICA JE NA OKUPU: Marko Bulat otkrio da je supruga…\nDEVOJKE, NISTE SAME: Ana Bekuta poslala snažnu poruku…\nJAČI POL OSTAVILA BEZ DAHA: Sofija Milošević pokazala…\n"Razočaran sam, ne samo ishodom mišljenja, nego i fokusom koji je zauzet, fokusiranjem samo na deklaraciju i time da se kaže da pravo samoopredeljenje nije u domenu rasprave, a da se ne ulazi u pitanje da li deklaracija proizvodi državnost", ukayao je Varadi.\nOn smatra da se Sud ograničio na preuzak prostor, jer nije odgovorio na pitanje na koje svi očekuju odgovor.\n"Kako se može reći da je pravo na samoopredeljenje, što je osnova kosovskih težnji, van domena Suda i da nije relevantno šta proizvodi ta deklaracija", upitao je Varadi i zaključio da je Sud propusti istorijsku priliku.\nSOFIJA, DOBRODOŠLA NA SVET: Marina Ćosić objavila prvu…


Nikola Selaković (Foto Tanjug/Rade Prelić)\nSelaković je ukazao da je pitanje Kosova, tema od najvećeg značaja, ne samo za Srbiju, već i za očuvanje mira i stabilnosti čitavog regiona.\n"Uveren sam da je, samim tim, ovo pitanje važno i za Nemačku, jer smo bili svedoci da je svaka nestabilnost na Balkanu na kraju imala uticaj i na nemačko društvo. To je pitanje iznalaženja trajnog i održivog rešenja za pitanje Kosova i Metohije", rekao je Selaković.\nIstakao je da Srbija podržava proces koji predvodi EU, ali je svesna uloge i država članica, pre svega Nemačke, u ovom procesu.\n"Zato nam je potrebno vaše razumevanje i podrška. Srbija ostaje posvećena dijalogu između Beograda i Prištine posredstvom EU", podvukao je Selaković.\nSelaković je napomenuo da je u tom procesu problem nedostatak poverenja, te da Srbija insistira da ono što se u okviru dijaloga sa Prištinom dogovori "mora striktno i bez izuzetka biti i sprovedeno, podsećajući da je Beograd do sada učinio mnogo, dok 2.874 dana Priština odbija da primeni deo koji se tiče osnivanja Zajednice srpskih opština".\n"Nastavićemo da insistiramo na formiranju ZSO"\n"To je obaveza Prištine na čijoj implementaciji će naša strana insistirati, pre svega jer želimo bolji i bezbedniji život za Srbe na prostoru KiM", poručio je Selaković.\nUkazao je da Srbija nastoji da očuva i svoje, pravoslavno kulturno nasleđe na prostoru Kosova, koje je, ističe, od nemerljivog značaja za čitavo hrišćanstvo.\n"Zato nas zabrinjavaju i sve brojnije aktivnosti koje sinhronizovano i otvoreno sprovode vlasti u Prištini i Tirani na realizaciji ideje o ’’velikoj Albaniji’’, što je pretnja ne samo za Srbiju, već i za stabilnost čitavog regiona", upozorio je šef srpske diplomatije i dodao da Beograd zato očekuje snažno i nedvosmisleno delovanje partnera na suzbijanju takvih ambicija.\n"Neophodno je da svi zajedno shvatimo ozbiljnost i dugoročnost pretnje kojoj je naš region izložen od strane promotera projekta ’velike Albanije’". naglasio je Selaković.\n"Kompromis treba da bude rezultat dijaloga"\nNaveo da je Beograd spreman da nastavi dijalog sa Prištinom u dobroj veri, a da rezultat dijaloga treba da bude kompromisno, održivo rešenje, prihvatljivo za obe strane i u interesu svih i Srba i Albanaca.\n"Ipak, to ne može da podrazumeva da Srbija u ovom procesu izgubi sve i da se saglasi sa potpunim zanemarivanjem svojih državnih interesa", rekao je Selaković.\nSelaković je istakao da Srbija veoma ceni podršku koju Nemačka u kontinuitetu pruža politici proširenja EU i značaj koji ona pridaje regionu Zapadnog Balkana, i razume princip "strogo, ali pošteno", kojeg se nemačka pridržava.\n"Punopravno članstvo u EU je jedno od ključnih spoljno-političkih prioriteta i strateški cilj svih vlada Srbije u proteklih 20 godina, uključujući i aktuelnu. Svesni smo da je put ka članstvu dug, zahtevan i praćen brojnim izazovima sa različitih strana", dodao je Selaković i podsetio da je Srbija prihvatila novu metodologiju.


Hocu.ba 6. MS Community BiH Konferencija “Feel like IT” – Hocu.ba\n6. MS Community BiH Konferencija “Feel like IT”\nPred nama je šesto izdanje sada već tradicionalne MS Community konferencije u Bosni i Hercegovini, koja će se ove godine održati u petak, 15. septembra, u Hotelu Hills Sarajevo.\nUz podršku Microsofta BiH i partnerskih kompanija, ovu konferenciju organizuje MS Community BiH, neprofitno udruženje sa svojim aktivnim ograncima u Sarajevu, Banja Luci i Mostaru, čija je primarna namjena razmjena znanja i iskustava između Microsoft orijentisanih korisnika, administratora, inženjera, programera i partnera u Bosni i Hercegovini, kao i svih IT entuzijasta. Udruženje aktivno djeluje već 10 godina i do sada je organizovalo brojne prezentacije, edukacije i događaje tehničkog karaktera, uz kontinuiranu podršku Microsofta BiH kao i nekoliko IT kompanija iz BiH.\nKonferenciju su u sklopu MS Community Bosne i Hercegovine 2012. godine pokrenuli i osnivači samog MS Community udruženja, Damir Dizdarević i Enis Šahinović, a u proteklih 5 godina konferencija je sa aspekta učesnika, dostupnih predavanja i predavača višestruko narasla, što nam predstavlja posebno zadovoljstvo. Danas, MS Community konferencija predstavlja jedan od značajnijih IT događaja u BiH i zajedno sa MSNetwork konferencijom mjesto na kojem se okuplja velika većina IT tržišta u BiH.\nOd svog prvog izdanja pa do danas, cilj konferencije bio je da na jednom mjestu okupi najbolje predavače o Microsoft platformi i rješenjima iz cijele regije, dokazane profesionalce i MVP-ove, koji su u mogućnosti da prezentiraju aktuelan i zanimljiv sadržaj za učesnike konferencije, te da se kroz druženje sa predavačima, organizatorima, partnerima konferencije i samim učesnicima omogući razmjena znanja i iskustava.\nAutor Admin konferencija mladi prilika sarajevo\n« Traže se volonteri za Hendi Games Banja Luka 2017\nPoziv volonterima – Pridružite se inovativnom projektu promocije gastro-kulturološkog nasljeđa Sarajeva »


Novi zabrinjavajući signal iz Brisela: Članice EU pokrenule pitanje ukidanja bezviznog režima za Srbiju i još 4 zemlje – Naši u svetu\nObjavljeno 29/09/21 u 17:00\nČlanice Evropske unije otvorile su pitanje mogućnosti ukidanja bezviznog režima za odrđene zemlje, među kojima je i Srbija, a zbog problema nezakonitog boravka i neosnovanog traženja azila, objavio je EUobserver, pozivajući se na interni dokument datiran na 27. septembar.\nDokument u koji je EUobserver imao uvid došao je dan uoči posete predsednice Evropske Komisije Ursule fon der Lajen zemljama Zapadnog Balkana. Rasprava unutar unije odnosi se na Moldaviju, Gruziju, Ukrajinu, a sa Zapadnog Balkana, na Albaniju i Srbiju.\nMeđu zemljama koje su najviše “frustrirane”, prema pisanju ovog portala, nalaze se Francuska, Nemačka i Italija.\n“Sudeći prema zvaničnim kriminalnim statistikama, u 2020. godini Istočno partnerstvo (Gruzija, Moldavija i Ukrajina) i neke od zemalja Zapadnog Balkana (Srbija i Albanija) našle su se među prvih 10 zemalja čiji su državljani kršili zakon o strancima”, navodi se, između ostalog, u internom dokumentu koji je objavio EUobserver.\n“U slučaju malog ili nikakvog poboljšanja trećih zemalja, Evropska komisija bi, po našem mišljenju, trebalo da naglasi kako je mehanizam suspenzije viza realna opcija”, napisala je delegacija Nemačke u dokumentu, navodi EU Observer.\nKako je izgledala debata?\nU dokumentu, kako se navodi, Nemačka kao najveći problem vidi Gruziju, Moldaviju i Ukrajinu, dok ističe i da su Srbija i Albanija u top 10 zemalja. Iz ove zemlje, navodi se, registrovali su porast “prestupa u dužem ostajanju u zemlji” kada su u pitanju državljani Albanije, Moldavije i Ukrajine – uprkos padu ovih brojki tokom prošle godine zbog pandemije.\nTakođe, EU Observer navodi da u dokumentu piše da je 51 odsto stanovnika Gruzije tražilo azil u poslednja tri meseca, nego što je to bio slučaj 2019. godine.\nKada je u pitanju Moldavija, navodi se skok od 429 odsto kada se posmatraju periodi jun-avgust 2019. i jun-avgust 2021. godine.\nNavodi se i da je Italija imala sličan stav kada je u pitanju Moldavija, i da Italija smatra kako se bezvizni režim zloupotrebljava za “razvijanje trgovine ljudima kroz okolne zemlje”.\nIz Italije, navodi EU Observer, takođe su naveli da bi Moldaviji trebalo ukinuti vize u slučaju “nedovoljnog napretka”.\nIsti portal navodi i da je Francuska nezadovoljna Albanijom i Gruzijom, kao i da ostaju oprezni u pogledu Srbije\nŠta je potrebno sa suspenziju bezviznog režima?\nInače, stanovnici Crne Gore, Srbije i Severne Makedonije mogu da borave u EU bez vize u periodu od 90 dana, što je odluka doneta u decembru 2009. godine. Sledeće godine je ovakva odluka doneta za Albaniju i Bosnu i Hercegovinu, za Moldaviju 2014. godine, a za Gruziju i Ukrajinu 2017.\nBezvizno putovanje su iz Evropske komisije nazvali “značajnim dostignućem” u odnosima između EU i zemalja Zapadnog Balkana, ali i u odnosima EU i zemalja bivšeg Sovjetskog saveza.\nEUobserver navodi da je diskusija o mehanizmu suspenzije viza pokrunta zbog nezadovoljstva pojedinih zemalja EU.\n“Da bi vize ponovo bile uvedene, neophodno je da se broj nelegalnih ostanaka ili nepravilnih traženja azila uveća za 50 odsto. Zemljama koje ne žele da prime nazad svoje državljane, takođe bi vize mogle ponovo da budu uvedene”, piše EUobserver.\nDokument dolazi dan pošto je Rojters, pozivajući se na interni dokument EU u koji je agencija imala uvid, pisao da Evropska unija više ne može da pristane na davanje garancija za buduće članstvo balkanskim držvama kojima je obećano mesto u Uniji.\nJedno od najspornijih pitanja posle Bregzita: London i Pariz “zaratili” zbog ribolova


MAŠINA SKLIZNULA I PREGAZILA ČOVEKA Ubio ga "viljuškar" mesec dana pred penziju\nZoran Mitić (63) iz Niša preminuo je 22. maja oko 18 časova od teških povreda koje je zadobio kada ga je u krugu firme “Balkan servis” pregazila građevinska mašina “viljuškar” prilikom istovara sa kamiona.\nPrema prvim informacijama Mitić je dovezao kamion sa viljuškarom u servis i trebalo je da istovare građevinsku mašinu kada se u jednom trenutku nekontrolisano odmotalo vitlo sa čekrka pa je viljuškar skliznuo i prešao preko Mitića. Nesreća se desila u krugu firme “Balkan servis”, na prostoru nekadašnje “Ei Niš” pod okolnostima koje se još utvrđuju.\nPovređeni radnik odmah je prebačen u Klinički centar u Nišu gde je hitno operisan, ali je preminuo zbog teških povreda abdomena.\nU porodici nastradalog kažu da je on bio zaposlen u prevozničkom preduzeću “Niš-ekspres” kao automehaničar, a da je u poslednjih godinu dana povremeno bio angažovan i u firmi “Balkan”, gde ga je zadesila nesreća.\n- Za mesec dana je trebalo da ode u penziju, radovao se tome kao i svaki čovek. Juče je izašao iz kuće oko sedam časova, trebalo je da dođe kući oko 17 časova. Pošto ga nije bilo, pozvala sam ga na telefon ali se nije javio. Posle pola sata pozvao me vlasnik firme u kojoj je bio povremeno angažovan i rekao mi da je povređen - priča supruga nastradalog čoveka Jevrosima Mitić.\nKako kaže, odmah je otišla u bolnicu, ali tamo joj je doktorka saopštila da je Zoran preminuo.\n- Rekli su mi da je zadobio teške povrede grudnog koša, da mu je smrskana karlica i da je aorta pukla na tri mesta, usled čega je preminuo u 18.15 časova - kaže Mitić. Ona dodaje da sada čeka nalaze istražnih organa o okolnostima nesreće.\n- Čudi me da se njemu tako nešto dogodilo jer je uvek bio i više nego oprezan. I kući kada bi nešto radio, uvek bi preduzeo sve mere da ne dođe do neke nepredviđene situacije - kaže Jevrosima.\nMinistarstvo za rad: Inspektori su izašli na lice mesta\nU Ministarstvu za rad, zapošljavanje, boračka i socijalna pitanja kažu da je Mitić bio radno angažovan od strane PD „Balkan doo Niš“ i potvrđujuda je do nesreće došlo prilikom istovara viljuškara sa specijalnog teretnog vozila – kamionske dizalice.\n- Prilikom istovara viljuškara i nekontrolisanog kretanja istog, on je zadobio tešku povredu usled koje je kasnije preminuo u KC Niš. Teška povreda dogodila se u ogranku „Balkan servis“, gde je sa kolegom vršio istovar viljuškara. Inspektori rada Odeljenja inspekcije rada u Nišu su dana 22. maja, odmah pošto su obavešteni o teškoj povredi na radu sa smrtnim ishodom od strane policije, izašli na lice mesta i započeli inspekcijski nadzor. Utvrđeno je da je radnik bio radno je angažovan od strane poslodavca PD „Balkan doo Niš“, sa zaključenim ugovorom o povremeno privremenim poslovima od 17. aprila 2018. godine, bez prijave na obavezno socijalno osiguranje i da nije osposobljen za bezbedan i zdrav rad zbog čega će u skladu sa zakonom biti pokrenut prekršajni postupak. Nakon utvrđivanja svih relevantnih činjenica i pregleda neophodne dokumentacije, inspektor rada će preduzeti sve odgovarajuće mere iz domena nadležnosti inspekcije rada - navode u Ministarstvu rada.\nU Osnovnom javnom tužulaštvu u NIšu kažu da je urađen uviđaj i vanredni tehnički pregled kamiona kojim je dovezen “viljuškar”.\n- Policiji je naloženo da prikupi potrebna obaveštenja kako bi se utvrdilo da li u radnjama nekog lica ima elemenata krivičnog dela - kaže portparol OJT Milica Jovović.\nU firmi “Baklan” nisu želeli da komentarišu tragični događaj.\nOperacija trajala dva časa\nU KC NIš kažu da je tim hirurga operisao Mitića dva časa, ali da nisu uspeli da mu spasu život zbog izuzetno teških povreda koje je zadobio.\n- Pacijent je je primljen oko 16 časova sa teškim povredama – frakturom dijafragme i naprsnućem abdominalne aorte na vise mesta. Nakon reanimacije je prebačen u operacionu salu Urgentnog centra gde je hitno operisan. U operaciji koja je trajala dva časa učestvovali su opšti, vaskularni i grudni hirurg ali je pacijent preminuo usled teških povreda abdomena i dijafragme, kažu u KC NIš.\nKAMIONOM SE ZABIO U DRUGI KAMION Kabina u kojoj se nalazio mladić bila SMRSKANA, porodica 15 SATI čekala da izvuku njegovo telo\nradnik ma to je obican radnik,kome je on bitan ovde! Bitna je policija,zdravstvo,prosveta,radnici su zadnja rupa na svirali!\nmorbidno mora da u PIO fondu skacu od srece\nIstina Na licu ovog coveka vidi se postenje.\n:-( Kako tuzno.....


Govedarica: Nećemo podržati izbor Vlade Srpske\nNaslovna/Politika/Govedarica: Nećemo podržati izbor Vlade Srpske\nPetak, 23. Novembra, 2018.\nPredsjednik SDS-a Vukota Govedarica izjavio je danas u Banjaluci da ova politička partija neće podržati izbor nove vlade Republike Srpske, ali će u njenom radu podržati sva rješenja koja budu u interesu građana.\n“Mandatar za sastav nove vlade Radovan Višković ima dosta lijepih ideja, ali je pitanje kako će ih sprovoditi u djelo. Na bazi dosadašnjeg rada Vlade i politike kontinuiteta koja Srpsku nije odvela u dobrom pravcu, Glavni odbor SDS-a je odlučio da djelujemo u opiziciji i jasno je da ćemo se na takav način postaviti i prilikom izbora vlade”, rekao je novinarima Govedarica nakon konsultacija sa Viškovićem.\nOn je istakao da je u Srpskoj neophodna reforma poreske politike i redefinišu paarafiskalni nameti.\n“Budući predsjednik Vlade nas je informisao da je urađen registar ovih nameta i da će biti urađena informacija i analiza o potrebi svih parafiskalnih nameta, što je dobro”, dodao je Govedarica.\nOn kaže da je loša politika zaduživanja u Srpske, što mora biti promijenjeno.\n“Na sastanku je razgovarano i o javnim preduzećima. Očekujemo stručnost i odgovornost, što znači da ova preduzeća ne mogu da vode ljudi koji prave gubitke u poslovanjima”, rekao je Govedarica i dodao da će sa pažnjom posmatrati rad nove vlade u prvih stotinu dana.\nOn je naglasio da će srpske stranke u Narodnoj skupštini podržati srpskog člana Predsjedništva BiH prilikom upotrebe mehanizma zaštite vitalnog nacionalnog interesa.\nMandatar Višković je istakao da su razgovori sa svim političkim partijama u procesu formiranja vlasti odlika demokratskog društva, te da očekuje da svi politički subjekti u Srpskoj u narednom periodu pokažu političku zrelost i jedinstvo u pitanjima koja su ključna za stabilnost i razvoj Republike Srpske.\nRadovan Višković Vlada RS Vukota Govedarica\nDodik poziva srpske funkcionere da podnesu ostavke\nVasić: Bošnjaci će odugovlačiti koliko god je moguće\nCIK naredio brojanje glasova na 27 biračkih mjesta\nUtorak, 22. Januara, 2019.\nElektroprivreda Srpske ne može biti predmet rasprava pojedinaca\nVlada će razmotriti moguće intervencije u vezi sa cijenom goriva (VIDEO)\nI dalje upitna gradnja hidroelektrane na Vrbasu (VIDEO)\nZbog praznika: Produženo radno vrijeme kafića posted on Monday, 9. December, 2019.\nNagrada za povratak u DNS: Budimir Balaban preuzima Puteve RS umjesto Nenada Nešića posted on Thursday, 24. January, 2019.\nPorno sajt otkrio podatke: Većina svijeta traži lezbijske filmove, u BiH omiljena ova kategorija\nDo kraja godine podnošenje zahtjeva za poresku karticu\nBrutalno ubistvo mladića u BiH: “Šta im je napravio da mu kidaju prste i nokte’\nProdužene ekonomske sankcije Rusiji na još šest mjeseci


Početna / Vesti / Pomoć FAO u saniranju štete od poplava\nPredstavnici FAO posetili su u Srbiju na poziv Vlade Republike Srbije u cilju pružanja pomoći našoj zemlji na tom planu svojom ekspertizom, pri čemu će stručni tim FAO obilascima terena izvršiti detaljnu analizu i predložiti mere iz svoje nadležnosti.\nPomoć FAO biće realizovana na kratkoročnom nivou, i to u vidu stočne hrane i vakcinacije životinja, u delovima Srbije gde je to potrebno.\nNa srednjoročnom i dugoročnom nivou, pomoć će se najviše odnositi na narednu setvu u cilju obezbeđivanja doprinosa u sledećoj godini (priprema i zaštita useva od padavina i hladnoće), kao i na sanacije klizišta, koje će biti izvedene uz podršku lokalnog stanovništva i poljoprivrednog sektora.\nU razgovoru je naglašeno da se mora izvršiti procena stanja u kojem se nalaze štale i ambari. Ukoliko je potrebno, neophodno je izvršiti njihovu dodatnu dezinfekciju, a u slučaju izostanka njenih efekata, i rušenje i ponovnu gradnju.\nPonovna gradnja u tom slučaju trebalo bi da bude na višem nivou u odnosu na nivo gradnje u periodu pre poplava, kao vrsta preventive u slučaju eventualnih budućih nepogoda.\nNa sastanku je istaknuto da je fokus pomoći FAO usmeren na male farme i domaćinstva, a ne na velike komercijalne proizvođače.\nPlanirano je da se raspodela dobara obavlja kroz sistem vaučera, ili fizičkom distribucijom.\nUdovički je iznela predlog da vaučeri glase na ime donosioca kako bi se sprečila eventualna zloupotreba.\nU razgovoru je postignuta saglasnost o tome da bi, u cilju zaštite lokalne ekonomije, bilo od značaja to da su dobra koja će biti raspodeljena proizvedena u Srbiji, navodi se u saopštenju Kabineta potpredsednika Vlade.


Rosnjeft se širi u Indiji, ugovor vredan 13 milijardi dolara - Neverovatna Indija\nNaslovna Život Rosnjeft se širi u Indiji, ugovor vredan 13 milijardi dolara\nRosnjeft se širi u Indiji, ugovor vredan 13 milijardi dolara\nRuski naftni gigant pod kontrolom države, Rosnjeft, saopštio je nedavno da je zaključio sporazum sa indijskom kompanijom Esar Ojl, a sporazum pojedinačno predstavlja najveće strano ulaganje u Indiji i ima strateški značaj za Rusiju.\nNajavljen u oktobru 2016. godine kada su cene nafte pale, ugovor vrednuje na 12,9 milijardi dolara indijsku grupu Esar Ojl koja poseduje jednu od najsavremenijih svetskih rafinerija – Vadinar – i kontroliše više od 3.500 benzinskih stanica, prenosi agencija Frans pres.\nRosnjeft preuzima 49 odsto akcija u Esaru, dok drugoh 49 odsto kupuje konzorcijum u kojem je pored ostalih i globalni div u trgovini sirovinama – Trafigura.\nEsar je u saopštenju naveo da je ovo „najveće rusko pojedinačno strano ulaganje u Indiju“, a takođe i „najveća strana investicija u Indiji“.\nMediji prenose da je jedan od braće osnovača kompanije, Šaši Ruija, izjavio da je „to istorijski dan za indijsko-ruske ekonomske odnose“, i da sporazum „odražava zajedničku viziju dva najdinamičnija svetska lidera“.\n„Zajedno sa našim partnerima nameravamo da podržimo kompaniju (Esar) kako bismo znatno poboljšali njene finansijske performanse i, u srednjem roku, usvojili strategiju njenog razvoja“, naveo je u saopštenju šef Rosnjefta, Igor Sečin.\nDodao je da je „zaključivanje sporazuma izuzetno dostignuće za Rosnjeft – jer je kompanija ušla na azijsko-pacifičko brzorastuće tržište visokog potencijala“.\nOvaj ugovor se smatra strateškim trijumfom Rusije, koji zemlji otvara druga tržišta dok je Kremlj, a i Rosnjeft, pod sankcijama EU i SAD zbog ukrajinske krize.\nIz Rosnjefta su poručili da će Esarova rafinerija Vadinara dozvoliti preradu sirove nafte proizvedene u Venecueli, koja se teško rafiniše, dodaje se u informaciji.\nPrethodni tekstVodeći projekti vlade Indije\nSledeći tekstSpor je rešen: Indija i Kina povukle trupe sa Himalaja


Imigranti sa diplomom dobrodošli u Njemačku – STUDOMAT.ba\nImigranti sa diplomom dobrodošli u…\nImigranti sa diplomom dobrodošli u Njemačku\nU Njemačku dolazi sve veći broj imigranata sa visokom školskom spremom. To je trend kome su njemački političari godinama težili. Naučnici međutim, smatraju da takav razvoj nije isključivo pozitivan.\nU Njemačku dolazi sve više migranata sa visokom stručnom spremom; Foto: Deutsche Welle\nVremena u kojima su imigranti u Njemačkoj bili turski radnici po fabrikama ili poljski radnici na gradilištima su prošla. Danas u Njemačku dolaze ljekari iz Grčke ili inženjeri iz Španije. Tu promjenu potvrđuje i statistika: između 2005. i 2009. godine udio imigranata sa fakultetskom diplomom porastao je sa 30 na 44 posto. To je pokazala i upravo objavljena studija Instituta za ispitivanje tržišta rada u Nirnbergu. Autori studije kažu da je uzrok takvog razvoja činjenica to što je visokokvalifikovanim imigrantima olakšan pristup njemačkom tržištu rada.\nVećina visokoobrazovanih imigranata u Njemačku dolazi iz zemalja članica Evropske unije. Herbert Bruker, istraživač Instituta za ispitivanje tržišta rada i zapošljavanja, smatra da su za aktuelni trend dolaska visokokvalifikovanih useljenika zaslužne inicijativa EU, poput Bolonjskog procesa. Riječ je o pokušaju da se pojednostavi priznavanje kvalifikacija van granica zemalja Unije.\nImigranti koji rade na poslovima za koje je potrebna niska kvalifikacija – kao što su građevinarstvo, ugostiteljstvo i poljoprivreda – nisu po pravilu niskokvalifikovani. “Vjerovatno ti ljudi rade na mjestima koji su ispod njihovih kvalifikacija”, kaže Bruker.\nIstraživač Ludger Pris sa Univerziteta u Bohumu je eksplicitniji i kaže: “Naš sistem za priznavanje kvalifikacija je još uvijek suviše glomazan. Na tom planu se mnogo toga mora mijenjati”. Od aprila 2012. godine migranti u Njemačkoj imaju pravo da zahtijevaju da rok za priznavanje diplome ne bude duži od tri mjeseca.\nUprkos takvim preprekama, Herbert Bruker predviđa da će Njemačka od 2014. postati još privlačnija za imigrante iz Rumunije i Bugarske. Tada će građani te dvije nove članice EU steći pravo da konkurišu na njemačkom tržištu rada bez radne dozvole. Do sada, takozvano slobodno kretanje radnika nije važilo za sve imigrante iz istočnoevropskih zemalja.\nUprkos strahu političara da bi nezaposleni imigranti mogli da opterete njemački socijalni sistem, skoro svih 80.000 imigranta koji su u Njemačku došli nakon olakšavanja uslova za slobodno kretanje radnika u EU, našli su posao. Međutim, dok su za neke imigrante vrata na njemačko tržište rada otvorena, drugima je dolazak u Njemačku znatno otežan.\n“Odredba o otežanom dobijanju dozvole boravka za zemlje van EU dovele su do sve manjeg broja izbjeglica u Njemačkoj“, kaže istraživač za migracije Ludger Pris. To pravilo podrazumijeva da se u zemlji preko koje se dolazi u EU podnese zahtjev za azil. Najčešće se radi o najjužnijim zemljama poput Grčke, Španije i Italije. “Činjenica jeste da Njemačka ne dopušta niskokvalifikovanim radnicima iz siromašnih zemlja pristup na svoje tržište rada i o toj temi bi moralo da se raspravlja u euforičnim debatama o visokokvalifikovanim migrantima”, zaključuje Pris.


2001-07-16 HAG/DEN HAAG\nTužilaštvo Haškog tribunala je danas zatražilo stroge kazne za petoricu optuženih za zločine koji su, u leto 1992., počinjeni u prijedorskim logorima Omarska, Keraterm i Trnopolje. Za dvojicu optuženih - Mlađu Radića i Zorana Žigića - tužilaštvo je zatražilo kaznu doživotnog zatvora. Radić je bio šef jedne od stražarskih smena u Omarskoj i optužen je za ubistva, zlostavljanja i silovanja. Zoran Žigić je bio "čest posetilac" u sva tri prijedorska logora u koje je, prema optužnici, dolazio da bi ubijao, tukao i na druge načine zlostavljao zatočenike. Za dvojicu zamenika komandanta Omarske, Miroslava Kvočku i Dragoljuba Prcaća, tužilaštvo zahteva kazne od 35 godina, a za Milojicu Kosa, koji je takođe bio komandir jedne od stražarskih smena u Omarskoj, kaznu od 25 godina zatvora.\nTako je, na kraju svoje završne reči - nakon dokaznog postupka koji je, s prekidima, trajao punih 16 meseci - tužilac Suzan Somers odmerila odgovornost svakog od petorice optuženih. Pre toga, Somers je ukazala da su u prijedorskim logorima, a posebno u Omarskoj, u leto 1992. počinjena "izuzetna zla" koja su, po njoj, bila moguća zato što su "norme civilizovanog ponašanja popustile pred slepim, neracionalnim, nacionalizmom, šovinizmom i rasizmom." Ta zla, nastavila je tužilac, nisu bila slučajna, već su predstavljala "rezultat svesne politike i planiranja, čiji je cilj bilo nasilno uklanjanje nesrpskog stanovništva Prijedora." Ukazujući da su, tokom dokaznog postupka odbrane, petorica optuženih pokušali da se predstave kao nevoljni i nemoćni učesnici tih događaja, tužilac Somers je uveravala sudije kako su oni, zapravo, bili "oportunistički i voljni učesnici u nekim od najgorih zlodela izvršenih u novijoj istoriji."\nPrijedorski logori Omarska, Keraterm i Trnopolje su, po tužiocu, bili "integralni delovi i sredstva (za ostvarenje) protivzakonitog plana nasilnog uklanjanja nesrpskog stanovništva." Tezu odbrane, po kojoj su ti logori bili rezultat neuspešnog napada muslimanskih snaga na Prijedor, 30. maja 1992, tužilac osporava tvrdnjom da su prvi zatočenici dovedeni u prijedorske logore još 26. maja, dakle četiri dana pre napada. Drugu tezu odbrane – da se nije radilo o logorima već o "istražnim centrima", u kojima su ispitivani "muslimanski i hrvatski ekstremisti" - tužilac Somers pobija svedočenjem jednog od svedoka odbrane, bivšeg islednika u Omarskoj i Keratermu, koji je pred sudom rekao da, koliko je njemu poznato, nikada nije pokrenut krivični postupak ni protiv od jedne od zatočenih i ispitivanih osoba.\nPokušaje nekih optuženih da svu odgovornost za zločine u logorima prebace na zloglasnog prijedorskog šefa policije Simu Drljaču, tužilac Somers je ocenila kao "odbranu iz očaja: svaliti sve na pokojnika." Drljača je, naime, ubijen u julu 1997., pružajući otpor britanskim komandosima koji su pokušali da ga uhapse na osnovu zapečaćene optužnice za genocid u Prijedoru.\nTužilac je, nakon toga, rezimirala dokaze protiv svakog od optuženih, zaključujući da je njihova odgovornost za zločine koji su im pripisani dokazana izvan svake razumne sumnje. Ocenjujući da niko od optuženih nije ispoljio ni kajanje, ni žaljenje, ni milost prema žrtvama, tužilac Somers je ocenila da za njih nema olakšavajućih okolnosti, te je svoju završnu reč zaključila zahtevom za izricanjem strogih kazni, u rasponu od 25 godina do doživotnog zatvora.\nZavršne reči odbrane petorice optuženih počinju sutra i trajaće do kraja ove sedmice.


ČETIRI FRONTA PROTIV SRBIJE: Šešelj otkrio kakvi pritisci prete i ko ugrožava našu zemlju (VIDEO) | Novosti.RS\n- NATO pokušava da natera Srbiju da prizna nezavisnost tzv. Kosova i da pomogne utapanje RS u unitarnu BiH, da raskine vojne, političke i ekonomske veze sa Rusijom i Kinom i da uđe u NATO. Ništa od toga mi ne smemo prihvatiti - rekao je Šešelj.\nLider radikala kaže da će se Srbija izvući uz pomoć saveznika i sopstvene snage.\nPredsednik SRS je dodao da nijedna susedna zemlja trenutno nije jača od Srbije.\nVojislav Šešelj SRS Srpska radikalna stranka radikali NATO Kosovo i Metohija


Štednja nije samo puko "stavljanje sa strane", najčešće zablude u vezi sa novcem - Izazov\nŠtednja nije samo puko „stavljanje sa strane“, najčešće zablude u vezi sa novcem\nRadio-televizija Srbije\t 24. oktobra 2021. 13:05\n"Finansije su problem kada se njima na bavimo, već se bavimo tek kada uđemo u problem. Svi problemi u finansijama su rezultat nečega što nismo uradili pre šest meseci. To je nešto što planiranje uspešno rešava", ukazuje Uzelac.\n"To apsolutno nema veze sa količinom novca. Najveća zabluda je da se problem s novcem, rešava sa više novca. To je netačno. Više novaca kupuje više stvari, ali ne rešava problem sa finansijama", ukazuje Uzelac.\n"Ako smo bahati, sa više novca bićemo još bahatiji", kaže gost Jutarnjeg programa.\nDodaje da bez obzira kolika su nam primanja ima mesta za štednju. "Štednja nije akcija: puko stavljanje sa strane. Ona je manifestacija, dešava se nakon uspešnog upravljanja novcima", objašnjava Uzelac.\n"Jedan je višak, kada štednju zamišljamo kada nekome pretekne na kraju meseca. Međutim, štednja može da se pojavljuje kao rezultat uzdržavanja od potrošnje. Kada imamo ne tako lepe vesti u medijima, o budućnosti razmišljamo na drugačiji način i ne trošimo kao do tada. I taj nepotrošeni deo raste na gomili", navodi Uzelac.\n"Imali smo toliko poziva da smo morali da angažujemo pojačane resurse. Upravo ta pitanja: da li da štedim ovde, da li da uzmem ovakav kredit ili onakav, zahteva minimalno poznavanje šta je šta. Ako hoćete da kupite auto, a ne znate razliku između benzina i dizela, onda će vam prodati, nećete kupiti", napominje Uzelac.\n"To je njihova zamena teza, markentiški trik, kažu bankarski savetnik. Nije on savetnik, ne možete njega pitati kako da nikada ne uzmete kredit ili da li je preko puta bolja kamata. On je prodavac. Kada razumete da je to prodavac, onda ćete razumeti šta možete da ga pitate i šta da zahtevate", ukazuje.\n"Najgore je ono što prihvatimo, a ne razumemo, to je prepuštanje", zaključuje Dušan Uzelac sa portala Kamatica.


Poverljivost i privatnost | Anekdotstory- grafikaimunka.info\nKorisnici procesom registracije daju saglasnost da ih Anekdotstory obaveštava o novostima, akcijama i drugim dešavanjima za koja Uredništvo Anekdotstory-a smatra da mogu biti interesantni korisniku. Anekdotstory se obavezuje da svakom korisniku obezbedi mogućnost da se lako i jednostavno ogradi (odjavi) od daljih obaveštenja tog tipa.\nAnekdotstory poštuje privatnost svojih korisnika i posetioca. Podatke iz procesa registracije, kao i ostale podatke o korisniku, Anekdotstory neće davati na uvid trećoj strani. Podaci o korisniku neće biti dostupni trećoj strani, osim u slučaju kada je takva obaveza regulisana zakonom i u slučaju teškog kršenja Uslova korišćenja Anekdotstorya.\nPodaci koji su nam potrebni prilikom registracije su: email adresa, ime i prezime, kontakt telefon i adresa prijema pošiljke.\nAnekdotstory nikada neće insistirati na registraciji, sakupljanju i korišćenju podataka o maloletnim licima. Anekdotstory se ne može smatrati odgovornim ukoliko maloletna lica ipak upotrebljavaju sajt i registruju se na njemu sa lažnim podacima.\nSva pitanja, komentari, predlozi i svaki drugi dobrovoljni kontakt od strane korisnika, uključujući sve multimedijalne i druge materijale poslate na Anekdotstory preko elektronske pošte ili na bilo koji drugi način, Anekdotstory neće smatrati poverljivim. Ovakvi materijali se dalje mogu koristiti bez ograničenja, na bilo koji način i u bilo koju svrhu. Korisnik se obavezuje da na sve materijale koje šalje na Anekdotstory polaže autorska prava, te da njima ne ugrožava privatnost ili prava drugih lica/korisnika.\nAnekdotstory se obavezuje da će sve materijale dobijene od strane korisnika, tretirati sa strogom diskrecijom, te da ih ni pod kojim uslovima neće davati na uvid trećoj strani u obliku koji na bilo koji način može da se poveže sa identitetom korisnika.\nAnekdotstory zadržava pravo da, u skladu sa zakonom, a bez znanja i obaveštanja korisnika, prikuplja određene podatke o korisnicima, dobijene tokom korišćenja Anekdotstorya. To su isključivo: podaci o računaru ili drugom pristupnom uređaju, geografskoj lokaciji, kao i podaci o Internet provajderu. Ove podatke Anekdotstory će koristiti isključivo da poboljša sadržaj i dodatno ga usmeri i prilagodi svojim korisnicima.


Izaberite melodiju na tuđem telefonu\nMogućnost da izaberete različite melodije na svom telefonu koje će biti povezane sa različitim osobama iz telefonskog imenika postala je standardna ponuda proizvođača mobilnih telefona; na taj način, i ne gledajući u ekran telefona, možete da znate ko vas zove. Međutim, mogućnost da odaberete melodiju na tuđem mobilnom telefonu kada pozivate tu osobu predstavlja novinu koja dolazi iz Južne Koreje.\nOvakav servis osmislila je firma WiderThan pre 15 meseci, i njime postigla ogroman uspeh: zaradu od 100 miliona dolara. Servis je naročito popularan među tinejdžerima, ali je sve više starijih korisnika koji žele da iznenade nekog izborom melodije. Da bi tako nešto bilo moguće, osmišljen je sistem kupovine melodije koji ne podrazumeva instaliranje na telefon, već se melodija nalazi na mreži. Na taj način, izbegnut je problem sa kompatibilnošću telefona – svaki telefon može da zvoni na izabran način, iako osoba koja se poziva nije instalirala melodiju na svoj aparat.\nSredinom iduće godine i evropski operateri počeće da nude ovakvu uslugu. Jedan od njih, britanski Adviweb, smatra da u Evropi korisnicima neće biti toliko zanimljivi aktuelni muzički hitovi, već zvučni odlomci iz filmova i glasovi poznatih glumaca, naročito komičara.


Gana otkrila nalazište nafte od 1,5 milijardi barela\nKompanija Springfield, u stopostotnom vlasništvu države, navela je da se neotkriveni potencijal bloka procjenjuje na više od tri milijarde barela nafte i plina (EPA)\nKompanija Springfield iz Gane saopćila je da je u Atlantskom okeanu blizu svoje obale otkrila nalazište nafte čiji se kapacitet procjenjuje na 1,5 milijardi barela i 19.800 milijardi kubnih metara plina.\nTo otkriće važno je za zemlju koja trenutno proizvodi gotovo 200.000 barela nafte dnevno, od čega približno polovinu proizvodi britanska kompanija Tullow na “polju Jubilee”, prenosi Tanjug od agencije Reuters.\nKompanija Springfield, u stopostotnom vlasništvu države, navela je u saopćenju da se neotkriveni potencijal bloka procjenjuje na više od tri milijarde barela nafte i plina.\nProizvodnja ‘crnog zlata’\n“Ovo je sjajna vijest za Springfield, Ganu i Afriku”, rekao je glavni izvršni direktor Kevin Okyere, dodajući da to otkriće korespondira s vizijom kompanije da postane vodeći afrički igrač u proizvodnji “crnog zlata”.\nVlada Gane nezadovoljna je sporim tempom razvoja bušotina u priobalju i radi na reviziji zakona o davanju dozvola u nastojanju da potakne proizvodnju.\nZamjenik ministra za naftu rekao je prošlog mjeseca da je Gana očekivala da će između 2013. i 2016. biti izbušeno 14 bušotina i uloženo 890 miliona dolara, ali da nije izbušena nijedna jedina bušotina, a da su kompanije potrošile samo 95 miliona dolara, prenosi Reuters.\nChevron kupuje Texas Oil od brazilskoga Petrobrasa\nOčekuje se da će američki naftni div otkriti sporazum o kupovini rafinerije, koja na dan proizvodi preko 112.000 barela.


Dr Radovan Uverić\nNepopularan, ali kako je obrazloženo, nužan potez povuklo je Opštinsko veće Novog Kneževca, jer je reč o davanjima za koje u opštinskoj kasi nema dovoljno novca. Prethodna vlast je avgusta 2014. ustanovila posebnu opštinsku učeničku stipendiju za sve đake koji pohađaju srednje škole u Novom Kneževcu od 2.500 dinara, deset meseci godišnje.\nOd 1. januara ove godine, kako je tada obrazlagano, stimulativnim merama obuhvaćena su sva deca, pa je vrtić besplatno pohađalo više od 300 mališana, a oko 900 učenika mesne Osnovne škole „Jovan Jovanović Zmaj”, imalo je besplatnu užinu.\nPrema rečima predsednika opštine Radovana Uverića, ova odluka njegovog prethodnika o učeničkim stipendijama je u stvari imala isključivu funkciju propagande u susret izborima 2016. i veliki je teret za budžet opštine. Odlučeno je da je ovo privremena obustava koja će se primanjivati od septembra i ne može potrajati duže od 45 dana.\nIz opštinskog rukovodstva najavljuju da će u međuvremenu naći rešenje.\nZa besplatnu užinu svim đacima Osnovne škole „Jovan Jovanović Zmaj” računi za april i maj ove godine bili su 654.000 dinara.\nUručena pomoć za najugroženije u nerazvijenim opštinama Vojvodine\nNovim izumom iskorenjuju vlagu\nU konkurenciji 274 istraživača iz Srbije, novosadski „HIO-tim“, Mirjana i Stevan Oberknežev i profesori Fakulteta tehničkih nauka, Vlastimir Radonjanin i Mirjana Malešev, poneli su ove godine titulu najboljih inovatora za specifičnu „HIO tehnologiju“. Novi izum je, kako kažu nagrađeni, spas za vlagu, a za ovo otkriće, osim titule najboljih inovatora, dobili su i 1,6 miliona dinara od Ministarstva nauke, koje ovu nagradu već tradicionalno dodeljuje.


Korona virus: U Srbiji preminule još dve osobe, u Velikoj Britaniji nema dovoljno testova - Ozonpress :: internet portal\nDok su u Srbiji u poslednja 24 sata od posledica korona virusa preminule još dve osobe, Vlada Velike Britanije našla sa na udaru kritika javnosti zbog nedostataka testova.\nU Srbiji su zabeležena 74 nova slučaja zaraze, pa je ukupan broj obolelih porastao na 32.511. Do sada je od korone umrlo 735 ljudi.\nJedan od nekadašnjih političkih lidera bosanskih Srba, Momčilo Krajišnik, koji je bio osuđen pred Haškim tribunalom za ratne zločine u BiH, preminuo je u utorak u 75. godini od posledica infekcije korona virusom, javio je RTS.\nIz sveta stiže vest da su Ujedinjeni Arapski Emirati odobrili vakcinu protiv Kovida-19, a milijarder Bil Gejts je u intervjuu za BBC rekao da bi prva efikasna vakcina protiv korone mogla da se očekuje početkom 2021. godine.\nU Indiji, u kojoj epidemija galopira, upozorava se da su zalihe kiseonika na minimumu i strtahuje se od italijanskog scenarija.\nU svetu je zabeleženo više od 29 miliona slučajeva korona virusa, oporavilo se više od 19,8 miliona ljudi, a preminulo je više od 928.000, prema podacima Džons Hopkins univerziteta.\nU Indiji je broj preminulih premašio 80.000. Broj zaraženih u toj zemlji je oko 4,8 miliona, a upozorava se da je kiseonika u bolnicama sve manje i da ako se nešto hitno ne preduzme preti „italijanski scenario“.\nKineske vlasti „zatvorile“ su grad Ruili na jugozapadu države, blizu granice sa Mjanmarom pošto su zabeležena najmanje dva slučaja zaraze.\nKorona virus: Stručnjaci u Srbiji pozivaju na oprez, Ujedinjeni Arapski Emirati odobrili vakcinu za medicinske radnike\nKorona virus: U Srbiji opada broj zaraženih - Tramp i Bajden oprečno o pandemiji na predsedničkoj debati\nNije mi jasna srpska politička...\nja sam radio u SD transu oko sest...


PRAZNE TEZGE OD 24. OKTOBRA: Zbog rekonstrukcije objekta planiranoje zatvaranje "zelene pijace" u Herceg Novom | Novosti.RS\nZakupci tezgi kažu da je termin dobro odabran i da pijaci treba obnova, ali strahuju da će taj posao potrajati duže. Još pamte loše iskustvo sa prethodnim sličnim poslom kada je rekonstruisana ribarnica, a posao se otegao na čitavih deset meseci.\nPorodica Sonje Radović bavi se proizvodnjom mleka i mlečnih proizvoda, a baš zbog tog lošeg iskustva, priča Sonja, sada se pribojavaju da planirani rok neće biti ispoštovan.\n- Ako za mesec ne počnem da radim, kome da isporučim ovaj sir. Mesec može da se izdrži, jer pijacu stvarno treba renovirati. Svaka pijaca treba da bude ogledalo grada. Dobar je i period za obavljanje ovog posla, ali sve pod uslovom da to zaista traje samo mesec - kaže Sonja.\nCILJ je da se proizvođači vrate na pijacu i zbog građana koji bi tako dobili kvalitetan proizvod tokom cele godine, ali i zbog turizma. Gosti koji dolaze u grad posećuju i pijacu smeštenu u srcu starog grada, kao malu mediteransku atrakciju.\nZatvaranje pijace odraziće se nepovoljno na plasman proizvoda, a u narednom periodu trgovci će morati da se snalaze da dođu do potrošača, uverena je Zaga Radović.\n- Mesec ćemo pregrmeti, čućemo se sa mušterijama, ponudićemo robu negde tokom vikenda, nismo se, istina, još ništa dogovarali ali ćemo se snaći, samo ako se ispoštuje taj rok - kaže Zaga.\nRekonstrukcija pijace najavljena je pre nekoliko meseci, podsetila je direktorka hercegnovskog Komunalno stambenog preduzeća Jasmina Konjević. Prema njenim rečima tridesetak novih tezgi odavno je spremno, ali su čekali period kada je promet na novskoj zelenoj pijaci manji, kako bi podržali zakupce tezgi od čijeg rada zavise mnoge porodice. Za nove tezge uloženo je 32.000 evra, a 35.000 za rekonstrukciju ribarnice.\nSonja Radović, Foto V. Vujnović\nKonjevićeva ističe da su dobili saglasnost od rukovodstva Opštine za pripremu novih pravilnika koji bi podrazumevali subvencionisanje dela zakupa tezgi registrovanih poljoprivrednih proizvođača i registrovanih poljoprivrednih gazdinstava.\nHerceg Novi tezge "zelena pijaca" rekonstrukcija objekta


Telenor 4G mreža dostupna u još četiri grada Zapadne Srbije - Ozonpress :: internet portal\nTag: četiri, grada, mreža, Telenor\nTelenor intenzivno radi na širenju pokrivenosti 4G mrežom, koju je u poslednjih mesec dana dobilo više od 25 gradova i mesta širom Srbije. Stanovnici Ivanjice, Loznice, Požege i Valjeva od sada imaju 4G signal.\nDo šest puta brži prenos podataka, pouzdana internet konekcija, brže pretraživanje interneta i besprekorno korišćenje najzahtevnijih digitalnih servisa, poput Deezera za slušanje muzike ili servisa Capture za čuvanje fotografija i video-zapisa, prednosti su najbržeg interneta.\nDo kraja ove godine, sva naselja sa preko 10.000 stanovnika imaće pristup 4G mreži. Već sada svi korisnici Telenora mogu da koriste brzi internet gde god da postoji pokrivenost mobilnim signalom. Mapu pokrivenosti možete pogledati na internet strani www.telenor.rs\nTelenor Srbija (www.telenor.rs) deo je Telenor grupe, jednog od najvećih svetskih mobilnih operatora koji ima 208 miliona korisnika na 13 tržišta. Telenor je najveći pojedinačni investitor u Srbiji sa ulaganjem od dve milijarde evra tokom deset godina poslovanja. Sa više od 3,1 miliona korisnika, Telenor Srbija pomaže ljudima da iskoriste sve prednosti savremenih komunikacija. Ova kompanija ima 120 prodavnica u 84 grada, oko 1.000 zaposlenih i pokriva celokupno stanovništvo Srbije brzim mobilnim Internetom.


Home / Magazin / U Kumboru ove godine ljetuje 1.800 mališana\nBy eSrebrenica.ba on 19. May 2015.@esrebrenica\nRealizacija projekta “Socijalizacija djece Republike Srpske” u ovoj godini, zahvaljujući razumijevanju i podršci Vlade Republike Srpske, počinje u srijedu, 20. maja, saopšteno je iz Javnog fonda za dječju zaštitu Srpske.\nProjektom je planirano da od 20. maja do 19. septembra otputuje 1.800 mališana u 14 smjena.\n“Prva smjena, koja u Kumbor putuje u srijedu, 20. maja, specifična je po tome što je realizovana u saradnji sa Ministarstvom prosvjete i kulture Republike Srpske i čine je djeca predškolskog uzrasta iz pripremnog programa Ministarstva za polazak u osnovnu školu”, navodi se u saopštenju.\nU prvoj smjeni učestvovaće više od stotinu mališana, vrtićkih i predškolskih grupa iz Prijedora, Banjaluke, Trebinja, Mrkonjić Grada, Doboja, Gacka, Bijeljine, Istočnog Novog Sarajeva, Zvornika i Čajniča.\n“Osim kategorija djece koja kontinuirano učestvuju u ovom projektu od samog početka, prije svega, djece iz socijalno ugroženih porodica-korisnika prava iz socijalne i dječje zaštite, iz višečlanih porodica, iz porodica boračke populacije, djece sa posebnim potrebama i hroničnim zdravstvenim smetnjama i posebno nadarene djece i talentovanih sportista, zbog katastrofalnih poplava koje su pogodile Srpsku u maju prošle godine, prioritet je dat djeci iz opština, odnosno domaćinstava koja su najviše stradala u poplavama”, ističe se u saopštenju.\nProjektom “Socijalizacija djece Republike Srpske” do sada je u Kumboru boravilo 18.000 djece osjetljivih kategorija iz cijele Srpske.\nProjekat se realizuje s ciljem zadovoljavanja razvojnih potreba djece, razvijanju osjećaja empatije, pripadnosti vršnjačkoj grupi i afirmacije dječjih potencijala.


U Španiju stiglo još 87 migranata, izostala dobrodošlica\nTanjug 9. avgusta 2018. 15:06\nMADRID – Brod sa 87 afričkih migranata koji su spaseni u Sredozemnom moru pristao je danas u južnu špansku luku Alhesiras, ali bez tople dobrodošlice na kakvu su naišle prethodne migrantske grupe, jer je političko raspoloženje u Španiji počelo da pokazuje znake napetosti zbog porasta priliva migranata.\nBrod španske humanitarne grupe „Proaktova open arms“ dovezao je, kako ta grupa navodi, većinom ratne izbeglice iz Sudana, među kojima 12 maloletnika, koje je spasao kod libijske obale 2. avgusta, prenosi AP.\nŠpanija je dozvolila ovom brodu da pristane u njenoj luci, nakon što su druge, iako geografski bliže, zemlje članice EU odbile da ga prime, dok se nastavljaju tenzije među evropskim vladama u vezi sa optimalnim odgovorom na talas migranata koji dolaze iz Afrike.\nMeđutim, vlada je saopštila da ovi migranti neće imati poseban tretman kakav su, iz humanitarnih razloga, imale prethodne grupe, već će biti podvrgnuti proceduri koja se primenjuje na sve druge migrante spasene na moru.\nNova španska socijalistička vlada levog centra u junu je objavila mere s ciljem da „prava naroda stavi na prvo mesto“ u migracionoj politici zemlje.\nIzmeđu ostalog, preduzela je prve korake ka proširenju javne zdrastvene nege na strance bez boravišne dozvole, a istog meseca je primila spasilački brod „Akvarijus“ sa 630 migranata nakon što su ga Malta i Italija otbdile.\nMeđutim, migranti koji su danas stigli u Alhesiras neće uživati ovakav poseban tretman, već će – prema proceduri – 72 sata provesti u policijskom pritvoru u migrantskom kampu, biće im provereno zdravstveno stanje, biće identifikovani i zadržani u pritvoru dok čekaju azil ili dok ne budu isterani, saopštila je španska vlada.\nŠpanska Mreža za imigraciju i pomocj izbeglicama, nevladina organizacija, optužila je vladu za naglu „promenu kursa“ imigracione politike i „diskriminaciju“ nad novopridošlima.\nAgencija UN za migracije navodi da je skoro 24.000 izbeglica i drugih migranata stiglo u Španiju morskim putem ove godine, što je trostruko više nego prošle godine.


Vučić: Srbija je faktor stabilnosti i to će ostati — Radio Velkaton : Radio Velkaton\nRadio Velkaton > Region > Vučić: Srbija je faktor stabilnosti i to će ostati\nNJUJORK – Premijer Srbije Aleksandar Vučić izjavio je večeras za Si-En-En (CNN) da je Srbija faktor stabilnosti i da će to i ostati, što je odlična vijest za cjjeli svijet, da Srbija jeste na putu ka Evropskoj uniji, ali ne nameće sankcije Rusiji, što znači da mora da štiti svoju ekonomsku i političku budućnost.\nU najavi uključenja Vučića u emisiji poznate novinarke Kristijane Amanpur, navodi se da je Veliki rat bio rat koji je trebalo da stavi tačku na sve ratne situacije u svijetu, ali da stotinu godina kasnije tenzije u Evropi ponovo rastu, posebno između Rusije i Zapada, i da je jedna zemlja koja je bliska stranama Srbija – “Saveznik Kremlja koji čeka da se pridruži EU”.\n“Zapravo, imamo svoj politički stav koji nije neutralnost. Mi poštujemo i podržavamo teritorijalni integritet i suverenitet Ukrajine, uključujući Krim kao sastavni dio te države. Ali u pravu ste, mi nismo nametnuli nikakve sankcije Rusiji, zbog mnogih političkih, ekonomskih, istorijskih i drugih razloga. Danas je Srbija veoma važan faktor stabilnosti u regionu i nadamo se da ćemo uspjeti da zadržimo stabilnost u Srbiji i da ćemo imati dovoljno šansi da se postaramo za naš ekonomski razvoj”, rekao je Vuvčić.


Završeno snimanje kratkog filma "Smena" | Novosti.RS\nZavršeno snimanje kratkog filma Smena\nutorak, 17. 09. 2019. u 23:46\nU Beogradu je završeno snimanje kratkog švajcarsko-srpskog filma "Smena", u režiji Luke Popadića, saopštili su iz Filmskog centra Srbije.\nU fokusu ove filmske priče nalazi se bombardovanje RTS-a i Srbije tokom 1999. godine, kao i uzroci-posledice tog čina.\nPriča "Smene" prati mladog američkog TV reportera Džejmsa, koji 1999. godine dolazi u Beograd sa jakim profesionalnim ubeđenjima i verom u slobodu i koji je, nakon uništenja zgrade RTS-a, primoran da donese tešku profesionalnu i moralnu odluku. Glavnu ulogu u filmu tumači britanski glumac Rajan Vitl.\n"Fascinira me koliko su ljudi spremni daleko da odu kako bi postigli svoj cilj. Džejms je veoma zanimljiv lik i bilo mi je uzbudljivo da dočaram tu njegovu moralnu dilemu", rekao je Vitl.\nReditelj Luka Popadić objašnjava da je za vreme bombardovanja Jugoslavije živeo u inostranstvu i da ga je veoma pogodilo kako inostrani medijie izveštavaju o o događajima u bivšoj Jugoslaviji.\n"Pitao sam se kako je do toga moglo da dođe u navodno slobodnom društvu. Veoma sam srećan što smo uspeli da snimimo ovaj film, tim pre što su koprodukcije u kratkom filmu teško ostvarive" kazao je Popadić.\nPročitajte još: I svetske zvezde u srpskom filmu o NATO zločinima\nIgrani i dokumentarni filmovi Luke Popadića prikazani su i nagrađivani na više od 100 festivala u zemlji i svetu.\nFilm "Smena" produciraju Švajcarska producentska kuća Cognito Films i dve srpske producentske kuće: Prababa produkcija i Stanković i sinovi. Projekat je podržan i od strane Filmskog centra Srbije, a u kategoriji manjinskih koprodukcija.


kreativne radionice Arhive - Dan u Beogradu\nNaslovna » Arhive po tagovima: kreativne radionice\nArhive po tagovima: kreativne radionice\n23. avgust 2021. Izlasci 0\nU naredne dve nedelje, za građane opštine Rakovica svih uzrasta i goste, biće organizovana kulturno-zabavna manifestacija „Rakovičko leto 2021“.\n21. avgust 2021. Festivali, Izložbe 0\n22. juli 2021. Akcije 0\n26. april 2021. Sajmovi 0\nVaskršnji humanitarni i kreativni bazar na Zvezdari biće organizovan u sredu, 28. aprila 2021. od 11.00 do 13.00, povodom velikog praznika.\n29. juli 2020. Akcije 0\nDečji kulturni centar Beograd: Besplatne radionice tokom zimskog raspusta 2020.\n30. januar 2020. Akcije 0\nDečji kulturni centar Beograd (Takovska 8) organizovaće tradicionalno besplatne radionice tokom zimskog raspusta 2020. godine.\nZimski raspust na Starom gradu: Besplatni program „Izazovni raspust“\nZa zimski raspust 2020, Kancelarija za mlade Opštine Stari grad i Vega omladinski centar realizovaće edukativni program „Izazovni raspust„.\n22. januar 2019. Akcije 0\n18. juli 2018. Akcije 0\nU petak, 20. jula od 12.00 u Galeriji Miljković (Bulevar kralja Aleksandra 298) biće održana kreativna radionica na temu „Pozdrav iz Beograda“.


Njemačka da bude među najznačajnijim investitorima u Crnoj Gori | Kodex.ME\nAltmajer i Simović\nPotpisali Sporazum o partnerstvu u administraciji između Vlade CG i Njemačk\nNjemačka da bude među najznačajnijim investitorima u Crnoj Gori\n22. 10. 2019 - 16:21 Autor: Kodex\n„Podržavamo napredak Crne Gore proteklih godina i transformaciju njene privrede, vladavinu prava i osiguravanje tržišne ekonomije. Tu podršku smo željeli da istaknemo ovom posjetom“ – rekao je ministar Altmajer dodajući da je Crna Gora najviše napredovala u procesu priključenja Evropskoj uniji.\nOn je dodao da naša zemlja ima podršku SR Njemačke u zatvaranju pregovaračkih poglavlja i otvaranju jedinog preostalog, neotvorenog, poglavlja – 8 Konkurencija.\n„Optimista sam u tom pogledu“ – rekao je ministar Atlmajer.\nOdgovarajući na pitanje njemačkih novinara o energetskoj politici naše zemlje Simović je rekao da je naše strateško opredjeljenje energija iz održivih izvora i da nam je tu Njemačka odnosno politika njene savezne vlade nama „veoma jasna inspiracija“.\n„Već danas možemo iskazati jedan dobar primjer iz Crne Gore da smo u periodu od 24 maja do 2. juna, dakle tih deset dana, cjelokupne energetske potrebe Crne Gore zadovoljavali iz obnovljivih izvora energije“ – rekao je potpredsjednik Simović. Dodao je da već sada možemo da najavimo velike projekte dobijanja energije iz obnovljivih izvora.\n„To su najbolji dokazi i indikatori da Crna Gora želi dostizanje tog cilja – ne retorički nego suštinski“ – rekao je potpredsjednik Simović.\nMinistar Altmajer je odgovarajući na ovo pitanje rekao da je i u Njemačkoj postojala skepsa kada je pokrenula politiku dobijanja energije uglavnom iz obnovljivih izvora, ali da su kasnije mnoge države slijedile taj put. Sada je energija iz obnovljivih izvora jeftinija – rekao je ministar Altmajer navodeći primjere drugih zemalja.\n„Sada Crna Gora već proizvodi 64 odsto električne energije iz obnovljivih izvora što je otprilike procent poput njemačkog“ – rekao je ministar dodajući da naša zemlja treba da iskoristi bogatstvo svog hidropotencijala.\nOdgovarajući na pitanje TV Vijesti da prokomenariše „kontinuirane zahtjeve Vlade Njemačke našoj Vladi da bude efikasnija u rješavanju problema slobode medija“ ministar Altmajer je rekao da ni u zemljama članicama EU ni u zemljama kandidatima nijesu svi problemi riješeni te da ta tema predmet razgovora na nivou vlada, a ne u javnosti.


PORTAL: Amerika izabrala Baraka Obamu\nBeograd, Vašington -- Kandidat demokratske partije Barak Obama izabran je za 44. predsednika Sjedinjenih Američkih Država. Džon Mekejn i Džordž Buš čestitali su mu na pobedi.\nBarak Obama (FoNet, arhiva)\nPrema projekciji stanice CNN, Obama je osvojio 338 elektorskih glasova, a Mekejn 163. Obama vodi i u ukupnom broju glasova sa 52 odsto, odnosno 61.134.375 glasova, dok Mekejn ima 47 odsto, odnosno 54.554.150 glasova, prenosi CNN. Barak Obama izjavio je pred pristalicama u Čikagu da je "stigao odgovor na pitanje da li je Amerika sposobna za ovakav korak".\nObama je kazao da su taj odgovor dali "redovi ljudi koji su čekali da glasaju i po tri sata, neki od njih prvi put u životu, zato što veruju da ovoga puta mora biti različito, i da će njihovi glasovi biti ta razlika".\n"Da li još postoji još neko ko sumnja da je u SAD sve moguće; ko se još pita da li je san naših osnivača i dalje živ; ko još sumnja u u moć naše demokratije. Ova noć je vaš odgovor", poručio je Obama pred 120.000 oduševljenih pristalica koje su mu klicale u parku u Čikagu.\nBudući predsednik SAD je ocenio da je odgovor u redovima onih koji su glasali juče - "Amerikanaca koji su poslali poruku svetu da nikada nismo bili zbirka crvenih (republikanskih) država i plavih (demokratskih) država: mi smo, i uvek ćemo biti, Sjedinjene Američke Države".\n"Put pred nama će biti dugačak. Naš uspon će biti strm. Možda nećemo stići tamo za jednu godinu ili čak za jedan mandat, ali Ameriko, nikada nisam bio ispunjeniji nadom nego noćas da ćemo stići tamo", rekao je Obama.\nObama je rekao da je razgovarao sa rivalom, republikancem Džonom Mekejnom, "hrabrim i nesebičnim" čovekom koji mnogo voli svoju zemlju i koji je mnogo za nju žrtvovao.\n"Čestitam njemu i guvernerki Sari Pejlin na svemu što su postigli", rekao je 44. predsednik SAD i pozvao svoje rivale na saradnju.\nDok je Obama od stana u Čikagu automobilom putovao do parka, stanovnici su izlazili na ulice i u dugom nizu ga pozdravljali, aplaudirali i uzvikivali.\nCentralni čikaški park - simbolično mesto gde je Obama održao govor, bio je 1968. godine poprište napada policije na antiratni protest tokom burne Konvencije Demokratske stranke.\nMekejn: Premostimo razlike\nRanije, u govoru u Feniksu, Džon Mekejn rekao je da je čestitao Obami i da prihvata krivicu za poraz.\nOn je, pred brojnim pristalicama, od kojih su neki u neverici prihvatili ovu vest, zahvalio i potpredsedničkom kandidatu Sari Pejlin na podršci koju mu je pružila.\nDžon Mekejn čestitao Obami na pobedi (FoNet, arhiva)\nNavodeći da Obami nudi svu pomoć za vođenje SAD, Mekejn je pozvao sve Amerikance da mu čestitaju, da se ujedine i premoste razlike kako bi branili zemlju u opasnim vremenima.\nOdlazeći američki predsednik Džordž Buš čestitao je Baraku Obami na pobedi na predsedničkim izborima i pozvao ga da poseti Belu kuću.\n"Spremate se da krenete na jedan od velikih životnih puteva. Čestitam i uživajte", izjavio je Buš, prema rečima predstavnice Bele kuće Dejne Perino.\nObama će položiti zakletvu kao 44. predsednik SAD 20. januara 2009. godine.\nBuš je pozvao i Obaminog republikanskog rivala Džona Mekejna, posle govora kojim je Mekejn priznao izborni poraz, i odao mu priznanje na vodjenju kampanje, navela je Perino.\n"Dao si sve od sebe. Ponosan sam na tebe i žao mi je što se nije završilo uspehom", rekao je Buš.\nBuš planira da da zvaničnu izjavu o izborima danas po podne po srednjeevropskom vremenu.\nPotpredsednik SAD Dik Čejni čestitao je budućem američkom potpredsedniku Džou Bajdenu, navela je Bajdenova predstavnica za štampu Lea En Foster.\nPensilvanija i Ohajo za Obamu\nZa Obamu je posebno značajno što je osvojio većinu u Pensilvaniju (21), tradiocionalnu demorkatsku državu u kojoj je Mekejn agresivnom kampanjom pokušao da pridobije glasače razočarene što Obamina rivalka Hilari Klinton na stranačkim glasačima nije dobila nominaciju, a poslednje informacije govore da je pobedio i u Ohaju (20).\nOhajo je ključan po statistici još od 1964. godine, jer ko pobedi u toj državi, pobedi i u čitavim SAD. Nijedan republikanac nije ušao u Belu kuću, a da nije dobio većinu glasova u Ohaju.\nPobeda je objavljena u 05:00 sati po srednjeevropskom vremenu, odmah po okončanju glasanja u Kaliforniji , Oregonu, Vašingtonu i na Havajima - time su završeni izbori na čitavoj teritoriji SAD.\nDržave u kojima je Obama pobedio, odnosno osvojio elektorke glasove, prema procenama na osnovu preliminarnih rezultata, su: Kalifornija - 55, Kolorado - 9, Konektikat - 7, Delavear - 3, Distrik Kolumbija - 3, Florida 27, Havaji - 12, Ilinois - 21, Indijana - 11, Ajova - 7, Indijana - 11, Merilend 10, Masačusets - 12, Mejn - 4, Mičigen - 17, Minesota -10, Nevada - 5, Nju Meksiko - 5, Nju Hepmšajr - 4, Nju Džersi - 15, Nju Jork - 31, Ohajo - 20, Oregon -7, Pensilvanija - 21, Rod Ajland - 4, Vermont - 3, Virdžinija - 13, Vašington - 11, Viskonsin - 10.\nDržave u kojima je Džon Mekejn verovatno odneo pobedu su: Alabama - 9, Aljaska - 3, Arizona - 10, Arkanzas - 6, Dzordzija - 15, Ajdaho - 4, Kanzas - 6, Kentaki - 8, Luizijana - 9, Misisipi - 6, Nebraska -4, Severna Dakota -3, Oklahoma - 7, Južna KArolilna -8, Južna Dakota - 3, Tenesi - 11, teksas - 32, Juta -5, Zapadna Virdzinija -5, Vajoming - 3.\nОбјавио ADMIN у 12:25


Beta 29. marta 2018. 19:10\nPotpredsednik Vlade Kosova i funkcioner Srpske liste Dalibor Jevtić danas je na sednici Vlade Kosova obavestio članove da se predstavnici liste povlače iz vlade i zatražio odgovornost svih nalogodavaca akcije „uperene protiv nedužnih ljudi i predstavnika Srba“.\nPolicija je u ponedeljak upala u zgradu Mitrovačkog dvora u severnom delu Kosovske Mitrovice, gde je bio organizovan skup u okviru unutrašnjeg dijaloga o Kosovu, i uhapsila Marka Djurić koji je potom saslušan kod prekršajnog sudiju u Prištini i proteran u centralnu Srbiju. Prilikom hapšenja Djurića policija je bacala šok bombe i suzavac i tom prilikom su povredjeni gradjanin koji su se nalazili u i ispred Mritrovačkog dvora. Predstavnici Srpske liste u nakon sastanka sa predsednikom Srbije Aleksandrom Vučićem saopštili da će izaći iz kosovske vlade\nJevtić, koji je na početku sednice kosovske vlade ostale članove obavestio da sednici prisustvuje u „tehničkom kapacitetu“ zatražio je dgovornost svih koji su učestvovali u dogadjajima od ponedeljka.\nIstakao je da ukoliko su ostali članovi kosovske vlade zainteresovani za mir i stabilnost onda treba da se otvori istraga o tim dogadjajima.\n„Ništa nije bilo tajno, postoje snimci i mislim da je vrlo lako utvrditi tu odgovornost. Kada govorim o Zajednici srpskih opština (ZSO) blizi se pet godina od kako se neko obavezao, i bez obzira ko je u Vladi, ko je član Vlade a ko nije, to je obaveza ove vlade da taj sporazum sprovede“, kazao je Jevtić, a preneo njegov kabinet.\nOn je kazao da nisu tačni navodi da je vlada čiji je on bio član zabranila ulazak direktora Kancelarije Vlade Srbije za Kosovo i Metohiju Marka Djurića na Kosovo i Metohiju.\n„Želim da istaknem da to nije tačno, a onaj ko je doneo tu odluku to treba i da kaže. Dakle, to nije bila odluka Vlade, ako imamo takve odluke trebamo o tim odlukama da raspravljamo na sednicama, a to nikada nije bio slučaj“, kazao je Jevtić, a preneo njegov kabinet.\nOn je rekao da su u ponedeljak povredjene 32 osobe koje nisu imale ni oružje, niti bilo šta osim olovke i papira.\n„Sinoć smo opet imali hapšenje osmoro Srba u opštini Peć, novinara koji su došli da rade emisiju o uzurpiranoj imovini, pet sati su zadržani u policiji. Ja ne znam stvarno kakve su to poruke i dokle ćemo tako“, upitao je Jevtić.\nIstakao je da ZSO treba da se formira na „način na koji se neko obavezao“. „Mi smo tu da pomognemo svaki proces koji će dovesti do mira, stabilnosti i izgradnje poverenja, a vas molim da nam u tome pomognete“, kazao je Jevtić.


RTS :: Masakr u Parizu, 12 mrtvih, predao se jedan od napadača\nSvet Masakr u Parizu, 12 mrtvih, predao se jedan od napadača\nsreda, 07. jan 2015, 12:28 -> 08:01\nMasakr u Parizu, 12 mrtvih, predao se jedan od napadača\nDeset novinara i dva policajca ubijena u napadu na sedište satiričnog lista "Šarli ebdo". Najmlađi od trojice napadača se predao policiji. Potera za dvojicom "vojnika" se nastavlja.\n03.00 - Najmlađi od trojice napadača, predao se policiji u Šarlevilu pošto je video svoje ime na društvenim mrežama, piše Figaro. Potera za dvojicom "vojnika", kako ih zove francuska štampa, se nastavlja.\n01.31 - Policijske akcije u Remsu i Šarlevilu bez rezultata, javljaju francuski mediji. Francuska raspisala međunarodne poternice za trojicom navodnih ubica. Jedan od napadača zaboravio dokumente u automobilu.\n00.40 - Francuski specijalci pretražuju dve lokacije u Remsu, gde se, navodno, krije jedan od učesnika napada na Šarli ebdo. U grad je stiglo tridesetak policijskih vozila, javlja lokalni L`Ardenis.\n23.25 - U toku akcija antiterorističkih jedinica u Remsu, javlja AFP.\n22.00 - Trojica napadača su locirana u jednom pariskom predgrađu, javlja Liberasion.\n21.15 - Identifikovani napadači - reč je o trojici muškaraca starosti 18, 34 i 32 godine. Dvojica tridesetogodišnjaka su francuski državljani, braća Said i Šerif K. Nacionalnost najmlađeg napadača Hamida M. nije poznata, javlja Metronjuz.\n20.35 - U Francuskoj će u četvrtak biti Dan žalosti, rekao predsednik Fransoa Oland u televizijskom obraćanju.\n19.40 - Na početku svoje ubilačke misije, teroristi su promašili ulaz redakcije Šarli ebdoa. Prva žrtva je bio radnik održavanja koji im je prethodno rekao da je ulaz redakcije dvoje vrata niže, navodi agencija Blumberg.\n18.40 - Član Islamske države pohvalio napad na Šarli ebdo istakavši da je to osveta za vređanje islama.\n18.00 - Predsednik Srbije Tomislav Nikolić uputio telegram saučešća predsedniku Francuske Fransoa Olandu.\n16.00 - Napadači su u severnom delu Pariza ostavili "crni sitroen", ukrali sivi "reno klio" i "ford tranzit" u kojima su pobegli, piše Parizijen.\n15.20 - Tri napadača su učestvovala u napadu na Šarli ebdo, saopštio je ministar policije Bernar Kaznev, prenosi AFP.\n15.15 - Napadači na Šarli ebdo delovali su vešto i smireno, što je obeležje napredne vojne obuke, piše britanski Telegraf.\n14.45 - Pronađen automobil koji su koristili napadači u ulici Mo, u 19. arondismanu, javlja Parizijen.\n13.20 - Francuska policija saopštila da je ubijeno 12 osoba, među kojima su i dva policajca, javlja Rojters.\n13.10 - Vlada podigla nivo nacionalne bezbednosti u Parizu na najviši stepen.\n12.55 - Nema sumnje da je u pitanju teroristički napad, kaže predsednik Francuske Fransoa Oland, prenosi Rojters.\nMaskirani napadači naoružani automatskim puškama upali su u redakciju lista Šarli ebdo vičući "Alah akbar!" (Bog je veliki) i "Osvetili smo proroka!", i otvorili paljbu. Prema izveštajima nekih medija, napadači su imali i raketni bacač.\nDvojica muškaraca upala su nešto pre podneva na redakcijski sastanak i hladnokrvno ubila prisutne, među kojima je bio i policajac koji je čuvao urednika lista. Spasila se jedna osoba, koja je uspela da se sakrije ispod stola kad je čula da su dvojica muškaraca viknula "Osvetili smo proroka".\nNakon toga, napadači su se sukobili sa policijom koja je već stigla na mesto napada. Maskirani teroristi su, odlazeći iz redakcije lista, ranili jednog policajca a potom ga ubili. Zatim su uskočili u vozilo koje ih je čekalo i bežeći oborili jednog pešaka.\nNa policijskim automobilima, fasadama i izlozima vide se rupe od metaka.\nEkstremistička Islamska država zapretila je Francuskoj napadima, a petnaestak minuta pre pucnjave, časopis je preko Tvitera objavio karikaturu lidera Islamske države, Abu Bakra el Bagdadija.\nU pucnjavi je ubijeno dvanaest osoba, osam osoba je ranjeno, od kojih je četvoro u kritičnom stanju, rekao je francuski ministar unutrašnjih poslova Bernar Kaznev.\nAdvokat magazina Rišar Malka naveo je da su među 12 ubijenih glavni urednik Stefan Šarbonije, zvani Šarb, i još trojica karikaturista poznatih u celoj Francuskoj kao Kabi, Tinjus i Volinski, prenela je agencija Frans pres.\nVlada u Parizu je saopštila da je nivo nacionalne bezbednosti u Parizu povišen na najviši stepen, što znači da je proglašena uzbuna zbog napada.\nNa licu mesta predsednik Francuske Fransoa Oland ocenio je da je smrtonosni napad na redakciju teroristički napad i da je u proteklim nedeljama osujećeno nekoliko drugih terorističkih napada, prenosi AP.\nIstakao je da će oni koji su odgovorni za taj zločin biti privedeni pravdi.\n"Niko ne sme da napadne slobodu. U šoku smo i sada moramo da pokažemo koliko smo ujedinjeni. Policija traga za napadačima i pronaći će ih. Tražićemo ih sve dok ih ne nađemo", rekao je Oland ispred zgrade u kojoj se nalazi redakcija lista Šarli ebdo.\nPredsednik Francuske je istakao da je širom Francuske bezbednost podignuta na viši nivo i najavio hitan sastanak najviših državnih zvaničnika.\nŠarli ebdo je više puta objavljivao provokativne karikature, a mediji podsećaju da je u redakciji lista 2011. godine bio podmetnut požar, posle najave da će u štampu biti pušten broj pod nazivom "Šarija ebdo", s "Muhamedom kao glavnim i odgovornim urednikom".\nCeo svet osuđuje napad\nArapska liga je osudila današnji napad na redakciju lista Šarli ebdo, kao i Egipat, koji ga je nazvao krivičnim delom.\nTurski ministar spoljnih poslova Mevlut Čavušoglu rekao je da njegova zemlja osuđuje terorizam bez obzira na to odakle dolazi i u kom je obliku, i podsetio da Turska već duže vreme upozorava na opasnost od terorista.\nPredsednik Evropske komisije Žan-Klod Junker osudio je napad nazivajući ga "nedopustivim, varvarskim činom". Visoka predstavnica EU Federika Mogerini istakla je da je sloboda štampe osnovno pravo i da Unija neće dozvoliti da ta dela oslabe njene vrednosti.\nGeneralni sekretar UN Ban Kimun izrazio je ogorčenost zbog terorističkog napada, koji je okarakterisao kao užasan i hladnokrvan zločin koji se ne može ničim opravdati, javio je Rojters.\n"Namera ovog užasnog napada je da izazove podele", rekao je Ban novinarima i dodao da "ne smemo upasti u tu zamku".\nIvica Dačić, predsedavajući OEBS-u i srpski ministar spoljnih poslova, osudio je zajedno sa generalnim sekretarom OEBS-a Lambertom Zanijerom teroristički napad, rekavši da je reč o napadu na slobodu izražavanja.\n"Ja sam šokiran vestima o napadu na redakciju 'Šarli ebdoa' u Parizu u kome je ubijeno i ranjeno mnogo ljudi. Nasilje nad novinarima je neprihvatljivo i trebalo bi da bude tretirano kao napad na društvo u celini. Terorizam u bilo kom obliku nikada se ne može tolerisati ili opravdati", poručio je Dačić.\nGeneralni sekretar NATO-a Jens Stoltenberg je, preko Tvitera, uputio izraze solidarnosti Francuskoj i ocenio da je reč o gnusnom napadu na medijske slobode.\nIstovremeno, napade je osudio i šef diplomatije predsedavajuće Letonije Edgars Rinkevičs.\nAmerički predsednik Barak Obama ponudio je pomoć SAD u poteri za teroristima odgovornim za užasni napad. Obama je u saopštenju osudio pucnjavu i dodao da su njegove misli i molitve uz francuski narod koji je nazvao "najstarijim saveznikom Amerike", prenosi AP.\n"Francuska i veliki Pariz gde se ovaj jezivi napad dogodio nude svetu bezvremenski primer koji će trajati mnogo duže od vizija ovih ubica punih mržnje", naveo je Obama u saopštenju.\nPredsednik Rusije Vladimir Putin uputio je saučešće žrtvama napada i osudio sve oblike terorizma, objavio je njegov portparol Dmitrij Peskov, preneo je Tas.\nNemačka kancelarka Angela Merkel takođe je osudila napad i poručila da je u pitanju napad na slobodu govora i slobodu štampe.\nBritanski premijer Dejvid Kameron osudio je "odvratni" teroristički čin i izrazio solidarnost sa Francuskom. "Ubistva počinjena u Parizu su gnusna. Mi stojimo uz francuski narod u borbi pritiv terorizma i u odbrani slobode štampe", naveo je Kameron na svom Tviter nalogu.\nItalijanski premijer Mateo Renci oštro je osudio napad na Šarli ebdo, kao i Vatikan i predstavnica OEBS-a za slobodu medija Dunja Mijatović.\nNapad je osudilo i Udruženje novinara Srbije, koje je uputilo poruku solidarnosti francuskim novinarima i zamolio ih da prenesu saučešće srpskih kolega porodicama ubijenih. Nezavisno udruženje novinara Srbije pozvalo je medijske radnike i građane na skup olidarnosti, u četvrtak u 18 časova, ispred Francuskog kulturnog centra u Beogradu.\n(četvrtak, 08. jan 2015, 08:50) - anonymous [neregistrovani]\nЕвропа чува гују у недрима...\n(četvrtak, 08. jan 2015, 07:36) - Firestarter [neregistrovani]\novo kao ni hiljade slucaja prije nema veze sa islamom\nkao ni mnogi slucaji koji su se desili prije u ime islama nemaju veze sa islamom nego eto cisto su se desili ...i te kako imaju veze sa islamom jer su u ime islama i pocinjeni evropa ce uskoro da gori ...\n(četvrtak, 08. jan 2015, 06:09) - Svetozar [neregistrovani]\nMi Srbi znamo za takve elemente ljudi protiv koga se borimo I zbog koga smo ratovali a svi ti danasnji zapdnjaci koji su nas rasturilu na svim zivotnim poljima I bacili nam drzavu u kameno doba su nam trebali verovati ko su ti ocinci. Ne zelim nikom ovo, ali bi se bar mogli nama izviniti I mozda nas sada razumeti zasto ne damo Kosovo I Metohiju.\n(četvrtak, 08. jan 2015, 04:09) - anonymous [neregistrovani]\ndraki ljudi , to je novina koja je pravila sale na racun politicara , desavanja u svetu, glumaca i religije , to kako ce ko da shvati je njegova stvar ali sigurno nije vredjanje , jer ovde se prica samo o religiji bilo je i drugacijih sala kao sto rekoh politika , pa sta sad predsednik francuske trebao da odreagu bilo kako zato sto su se zalili npr na njegov racun isto .... ne postoji ni jedna vera i ni je dan prorok koji apeluje na osvetu i ubijanje to je greh u svim verama ... a ovo su zivotinje , ispranog mozga koji nemaju 2g pameti jer ako i sami veruju u boga znali bi sta su uradili , jer navodno su to uradili zbog toga .... sta god ovo treba speciti\n(četvrtak, 08. jan 2015, 01:19) - anonymous [neregistrovani]\nAmericke igre vec vidjeno nastavak price je dobro poznat ubistvo tri neka momka i kraj price a ko kako i zasto nije ni bitno, vazno je pridobiti javno mjenje francuske u nastavku zlodjela kako americke tako i sopstvene francuske vlade. Zao mi samo satanizovanja u ovom slucaju stvarno neduznih muslimana.\n(sreda, 07. jan 2015, 22:21) - Serpico [neregistrovani]\nMasakr u Francuskoj-za svaku osudu\nKlasican teroristicki akt! Saucesce porodicama poginulih! Na zalost, eto sada se vidi da policajci moraju sa sobom obavezno nositi i dugo naoruzanje prilikom obezbedjenja objekata a da ne govorimo o zastitnim prslucima???!\n(sreda, 07. jan 2015, 21:44) - anonymous slobo [neregistrovani]\nu danjasnje vreme sve i svasta.U ovom slucaju i vredjanje po verskoj osnovi i to je veoma opasna "demokratija" kao sto neki misle to je demokratski.Ne opravdavam delo, ali ona stara izreka, "postuj svoje nevredjaj drugog" uvek prolazi", ali ovakva "demokratijja"pre ili kasnije nastrada.\n(sreda, 07. jan 2015, 21:39) - anonymous [neregistrovani]\nSaucesce porodicama poginulih.Treba se svim sredstvima boriti protiv muslimanskog ekstremizma. to je zajednicki neprijatelj svih.\n(sreda, 07. jan 2015, 21:10) - Kad su svi u pravu... [neregistrovani]\nslicno ce se desavati sve cesce!\n(sreda, 07. jan 2015, 20:44) - Лучо Русофил [neregistrovani]\nОво је нељудски само најгора врста људи може да убија људе.\nУједно разумљиво али није оправдано,нико нема право да узме нечији живот.\nAbdeslam se brani ćutanjem\nBelgija izručila osumnjičene za pomaganje Abdeslamu\nParlamentarna komisija: Više obaveštajnih propusta pre napada u Parizu\nPariz: Brisel nije na vreme dostavio podatke o Abdeslamu\nBelgija oslobađa osumnjičenog za napade u Parizu\nAbdeslam želi da bude izručen Francuskoj, saslušanje 7. aprila\nGodišnjica napada na košer-market u Parizu


Mandić: Ovim zakonom referendum gubi smisao - CEPRIS\nYou are here: Home / Cepris u Medijima / Mandić: Ovim zakonom referendum gubi smisao\nMandić: Ovim zakonom referendum gubi smisao\nRadi se o još jednoj demonstraciji sile zakonodavne i izvršne vlasti čija je glavna poruka – sve je već unapred odlučeno, vi građani ste kulisa u našoj predstavi. Još uvek verujem da je ozbiljnijom reakcijom moguće sprečiti usvajanje predloženog Zakona o referendumu, ali i promena Ustava, kaže u intervju za nedeljnik NIN sekretarka UO Centra za pravosudna istraživanja i aktivistkinja za ljudska prava Sofija Mandić.\nNovembar 24, 2021 CEPRIS\nVest da je Vlada usvojila Predlog zakona o referendumu i narodnoj inicijativi, prouzrokovala je revolt opozicije, građana i nevladinog sektora, ne samo stoga što se njime ukida cenzus, već i što bi takvo glasanje moglo da pogorša već ne baš najlegitimniji Ustav, zbog čije izmene se referendum i zakazuje. Deo Ustava koji bi trebalo da se menja odnosi se na pravosuđe, sporno po mišljenju Venecijanske komisije, i ključno za pristup naše države EU. Sudeći po nacrtu amandmana, politički vrh neće skinuti šapu sa domaćeg sudstva, prema reinterpretiranoj oceni Sofije Mandić iz Centra za pravosudna istraživanja.\nSa ovom pravnicom, specijalizovanom za ljudska prava, NIN razgovara o mogućim posledicama promene najvišeg državnog akta, kao i pomenutog zakona, ali i o političkoj odluci da se sve obavi na brzinu, pre aprilskih izbora, dok je Vlada još gotovo jednostranačka. Jedan od nusefekata takvih intervencija moglo bi biti da bismo za legalno pokretanje peticija morali državi da platimo minimum 10.000 evra.\nZar nije paradoksalno to što je predsednik Skupštine Ivica Dačić referendum o promeni dela Ustava koji se odnosi na pravosuđe već najavio za 16. januar 2022, iako će poslanici o vladinom Predlogu zakona o referendumu i narodnoj inicijativi raspravljati tek 25. novembra, a pet dana kasnije i o tekstu ustavnih amandmana?\nIzjava Ivice Dačića o datumu sprovođenja referenduma je slika i prilika stanja u društvu. Ono o čemu govori je jednačina sa tri nepoznate: ne samo da je rok najavljen u skladu sa zakonom koji još uvek nije usvojen, već ni akt o promeni Ustava o kom bi, navodno, trebalo odlučivati na tom referendumu, nije usvojen u Skupštini dvotrećinskom većinom glasova, što je neophodno da bi se o referendumu moglo govoriti čak i u najavi. Suštinski se još uvek ne zna ni kako će Akt o promeni Ustava izgledati, jer i dalje čekamo mišljenje Venecijanske komisije o njemu, drugo po redu ove godine. Dakle, radi se o još jednoj demonstraciji sile zakonodavne i izvršne vlasti čija je glavna poruka – sve je već unapred odlučeno, vi građani ste kulisa u našoj predstavi.\nAko je Dačić već najavio datum referenduma, šta može da očekuje 42.000 građana koji su do ponedeljka do 12 časova potpisali peticiju, kojom se od Vlade zahteva da povuče iz procedure zakon o referendumu i narodnoj inicijativi?\nTi građani su očigledno vrlo zainteresovani za Predlog zakona, koji u sadašnjem obliku ni jedan jedini dan nije bio u javnoj raspravi. Vlada se na temu peticije za sada vidno ućutala. Jedino je ministarka pravde Maja Popović u intervjuu Novostima izjavila da nova rešenja Zakona o referendumu neće uticati ni na status Кosova, ni na projekat Jadar. Ta njena izjava istinita je isto koliko i ona da je u Srbiji moguće izreći smrtnu kaznu. Dakle vidimo nekakve nesuvisle pokušaje kontrole štete, sada kada je manipulacija izašla na videlo.\nКada je u pitanju reakcija, ne znam šta možemo da očekujemo, ali je sigurno da bi Vlada trebalo dobro da promisli šta će da uradi. Ako građane potpuno razvlašćujete ovakvim jednim predlogom, nije dobro da ignorišete njihovu vrlo glasnu reakciju da su primetili šta radite. Stvari će se u tom slučaju samo dalje komplikovati, a nisam sigurna da je to pogodno za Vladu, bez obzira na skupštinsku većinu koju trenutno uživa.\nČitajte ceo intervju u štampanom izdanju nedeljnika NIN.


Beta 15. septembra 2017. 08:25\nBrazilski predsednik Mišel Temer optužen je za ometanje pravde i vodjenje kriminalne organizacije, a pored njega optuženo je još osmoro ljudi, medju kojima dvoje članova njegovog kabineta i šestoro biznismena i političara koji su već u zatvoru.\n„Temer je dao potrebnu stabilnost i sigurnost kriminalnom aparatu, pojavljujući se istovremeno kao lider i osnivač organizacije“, naveo je Žanot u optužnici pred vrhovnim sudom Brazila.\nU pisanoj izjavi, Temer je naveo da su optužbe apsurdne i da državni tužilac nastavlja „svoju neodgovornu politiku da bi prikrio svoje propuste“, a njegova partija takodje je odbacila iznete optužbe.\nKao aktuelni predsednik, Temer će biti procesuiran samo ako dve trećine Donjeg doma brazilskog parlamenta glasa da on bude smenjen sa funkcije. Kada je Temer optužen u avgustu, parlament je „kočio“ sudski proces.


► Vansi: Cilj je 15 miliona putnika godišnje na beogradskom aerodromu\nFrancuska kompanija Vansi erports je od decembra prošle godine preuzela upravljanje beogradskim aerodromom na rok od 25 godina, za šta je platila jednokratnu koncesionu naknadu od 501 miliona evra.\n"Imamo velika očekivanja za Aerodom 'Nikola Tesla'. Pored sopstvenih napora porast saobraćaja zavisi i od određenog broja makroekonomskih parametara nad kojima nemamo kontrolu. Stoga je komplikovano dati tačnu cifru o očekivanom porastu broja putnika za sledećih pet ili 10 godina. Međutim, naša ambicija je da dostignemo prag od 15 miliona putnika do kraja koncesije", rekao je Notbar.\nOn je naveo da je u interesu beogradskog aerodoma da nacionalna avio-kompanija Er Srbija bude uspešna.\n"Cilj kompanije Vansi je da radimo zajedno sa Er Srbijom i da ta saradnja bude ključni deo naše strategije razvoja aerodroma. Jedna o naših glavnih ciljeva jeste da unapredimo poslovne uslove aerodroma kako bo omogućili Er Srbiji da ponudi nove linije kao deo svoje strategije stvaranja čvorišta", kazao je Notbar.\n"Sprovećemo i radove na manevarskim površinama aerodroma koji se odnose na dodatne platforme za avione, novu poletno-sletnu stazu, nove rulne staze i rehabilitaciju postojeće poletno-sletne staze. Biće izgrađeni novi komunalni objekti kako bi aerodrom bio efikasnijii u skladu sa najvišim standardima zaštite životne sredine, kao što su novo postrojenje za obradu otpadnih voda i solarni paneli", rekao je Notbar.\nMinistarka građevinarstva, saobraćaja i infrastrukture Zorana Mihajlović razgovarala je danas sa generalnim direktorom kompanija Vansi erports Srbija, Fransoom Berizom, o ulaganjima u Aerodrom...\nĐorđević: Vansi da bude primer drugim kompanijama u Srbiji\nRezultati poslovanja francuskog Vansija, koncesionara beogradskog Aerodroma "Nikola Tesla", treba da budu primer drugim kompanijama u Srbiji, izjavio je danas ministar za rad,...\nBeogradska policija je danas uhapsila Z.N. (1954.) zbog izazivanja panike i nereda jer je lažno tvrdio da je bomba u jednom avionu na Aerodromu "Nikola Tesla", saopštilo je Ministarstvo...\nPutnički saobraćaj na beogradskom Aerodromu "Nikola Tesla" povećan je za 7,4 odsto u drugom kvartalu 2019. godine u odnosu na isti prošlogodišnji period, saopštila je danas...\nFransoa Berizo, novi direktor Aerodroma Nikola Tesla\nKompanija Vansi erports (VINCI Airports) saopštila je danas da je za novog generalnog direktora Aerodroma "Nikola Tesla" Beograd imenovan Fransoa Berizo.


Srbija (ne)bi u NATO?\n11. januar/siječanj, 2010.\nGrupa od 200 javnih ličnosti zatražila je danas raspisivanje referenduma o ulasku Srbije u NATO savez, pretpostavljajući da bi u ovom trenutku odgovor građana bio - "Ne".\nMeđu potpisnicima Proglasa o izjašnjavanju su književnik Matija Bećković, političar Vojislav Koštunica, reditelj Emir Kusturica i mitropolit Srpske pravoslavne crkve Amfilohije. Zvanično, Srbija je vojno neutralna zemlja, ali u javnosti i dalje postoji velika podeljenost o eventualnom članstvu u Sevarnoatlantskoj alijansi.\n„Postoji bojazan da bi država Srbija odluku o članstvu u NATO savezu mogla da donese bez glasa naroda, praktično „iza leđa građana“, i zato je najbolje rešenje da se o tom pitanju uskoro raspiše referendum”, stoji u zahtevu 200 javnih ličnosti.\nProfesor Svetozar Stojanović, jedan od potpisnika, izjavio je da bi neposredno odlučivanje bilo prava demokratska mera kojom bi trebalo proveriti raspoloženje građana prema NATO.\n"Veoma me čudi kada ljudi sa zvaničnih pozicija daju izjave koje nisu u saglasnosti sa Rezolucijom o vojnoj neutralnosti. Oni izazivaju zabunu u javnosti i potrebno je da se ta zabuna otkloni i da se stvari potpuno raščiste. Ja očekujem negativan odgovor, znači da narod neće u NATO", smatra Stojanović.\nSrpski parlament 26. decembra 2007. jednoglasno je usvojio Deklaraciju o vojnoj neutralnosti, a od kraja 2006. Srbije je u NATO programu Partnerstvo za mir. Po istraživanju nevladine organizacije Atlantski savet, u ovom trenutku u Srbiji ima između 25 i 27 odsto čvrstih pristalica članstva u NATO, dok je skoro 40 odsto ni "Za" ni "Protiv".\nVladan Živulović, iz Atlantskog saveta, rekao je za naš program da je referendum o pitanju članstva u NATO svakako potreban, ali da njegovo pokretanje u ovom trenutku ne bi imalo svrhu i objektivan rezultat.\n"Zato što su na sceni negativne ocene o ulasku u NATO. Niko ne daje argumente zašto bi trebalo ući u taj savez, tako da su naši ljudi nepripremljeni za takav referendum. Otuda i očigledna inicijativa ove grupe da sada iskoristi to negativno raspoloženje. Niti nas je ko pozvao u NATO, niti ko iz države Srbije daje signale da treba da se uđe u NATO", kaže Živulović.\nPrema srpskom ustavu, za raspisivanje referenduma potrebni su potpisi 100.000 građana. Književnik Matija Bećković smatra da postoje jaki razlozi da Srbija ostane vojno neutralna, i da je jedan od njih NATO bombardovanje 1999. godine.\n"Preko tog razloga srpski narod ne može preći, a da ne pređe preko svog pamćenja i svog dostojanstva. Što bi kazali, koga su zmije ujedale on se i guštera pribojava. Uz to, Srbija je više puta objavila da nikada neće priznati nezavisnu državu Kosovo. A to znači i da nikada neće ući u NATO. Nezavisno Kosovo je delo NATO alijanse koja je tu lažnu državu stvorila. Ulaskom u NATO Srbija bi jednovremeno priznala nezavisnost Kosova", objašnjava Bećković.\nSa druge strane, Vladan Živulović kaže da je sa bezbednosno-političkog aspekta u velikom interesu Srbije da uđe u NATO.\n"Za automatsko priznavanje Kosova, to ne znam… A to što su nas NATO zemlje bombardovale? Pa 70 odsto građana Srbije hoće da uđe u Evropsku uniju iz koje nas je bombardovalo 19 zemalja. Podsećam da su nas i Nemci bombardovali u Drugom svetskom ratu pa smo posle deset godina tamo pohrlili u gastarbajtere, i dan danas imamo normalne odnose sa Nemačkom. Ne vidim otkud sada otpor, jer život ide dalje, naravno", kaže Živulović.\nOdluka o članstvu u Severnoatlantskoj alijansi može biti doneta bez izjašnjavanja građana ali, kaže za naš program Jelena Milić, direktor Centra za evroatlantske studije, javna rasprava i, što da ne, referendum o tome jesu pravi put.\n"Problem u Srbiji je što smo zahvaljujući odluci da se o ulasku u NATO ne priča, dobili jaku kampanju protiv ulaska u taj savez koja je prepuna netačnosti i nekvalitetnih argumenata. A stanje u kom se ćuti i od strane onih koji su za ulazak u NATO dovelo je do toga da u javnosti nemamo dobru kampanju "Za". Tako da mislim da će ova inicijativa, na kraju krajeva, bar naterati one koji jesu za NATO da budu jasni, glasni i da skupe hrabrosti da kažu adekvatne argumente zašto su za ulazak Srbije u NATO", kaže Milić.\nMeđu zagovornicima referenduma o članstvu Srbije u NATO su i akademici Dobrica Ćosić i Kosta Čavoški, kao i političari Dušan Mihajlović, Milorad Vučelić i Marko Jakšić. Jelena Milić podseća na jedan detalj:\n"Ista ta grupa koja sada traži referendum za ulazak u NATO, na mala vrata i bez ikakve javne rasprave, uvela je odlukom parlamenta vojnu neutralnost Srbije."\nBilo kako bilo, zaključuje Vladan Živulović, iz Atlantskog saveta, Srbija će za koju godinu sigurno biti stavljena pred izbor – članstvo u NATO alijansi ili ne.\n"Ta neminovnost biće nam upućena u trenutku kada budemo počeli ozbiljno da ispunjavamo uslove za članstvo u Evropskoj uniji. Tada će država morati da izvuče ispod tepiha priču o NATO i da krene u ozbiljnu raspravu šta mi to stvarno želimo."\nPotpisnici zahteva za referendum o NATO su i operska primadona Jadranka Jovanović, muzičar Bora Đorđević, pisci Momo Kapor i Dušan Kovačević, kao i glumci Tanasije Uzunović, Ljiljana Blagojević i Petar Kralj.\nRasmusen: Građani treba da odluče o članstvu Srbije u NATO\nSrpski srednjoškolci posetili NATO\nBiH godišnje upotrijebi 1,2 milijarde plastičnih kesa\nKreševljaković: Odsustvo komunikacije je najveći problem u BiH\nAutopsija otkrila uzrok smrti bivšeg Putinovog savetnika\nPolicija izvela demonstrante iz RTS-a, MUP podneo krivične prijave\nKviz: Karadžić, Novi Zeland, Jugoslavija ....\nUlazak demonstranata u RTS\nPolicija izbacila demonstrante iz RTS-a\nBiti biseksualac u Srbiji\nRaseljeni tijelima zaustavili građevinske mašine\nNovi Zeland pooštrava zakon o oružju


Stomatološki pregled za decu – Stomatološka ordinacija NS Dental Novi Sad\nNije lako nagovoriti dete na odlazak zubaru. Deca su neretko preplašena, imaju strah od bola i neprijatnosti, sve im je nepoznato, ne znaju šta ih čeka. Kada jednom dovedete dete u ordinaciju u kojoj će mu na lak i zabavan način biti objašnjeno sve u vezi sa njegovim zubićima, gde će se izuzetno pažljivo i brižno postupati sa njime, onda više neće biti problema i redovne posete stomatologu postaće nešto najnormalnije.\nOvakav pristup, uz puno strpljenja i topline, Vaše dete i Vas čeka u Stomatološkoj ordinaciji NS Dental u Novom Sadu. Učinite pravu stvar za zdravlje vašeg deteta i zakažite redovan stomatološki pregled na brojeve telefona\nStomatološki pregled za decu\nStomatološka ordinacija NS Dental je poznata po tome što postavlja jedan apsolutni uslov: ovde ne sme da vas boli. Ovde posebno ne sme da boli decu, bilo da je u pitanju običan preventivni pregled, zalivanje fisura, fluorisanje zuba ili bilo koja druga intervencija. Stomatolog dr Marijana Aleksić, koja ima dugogodišnje iskustvo u radu sa decom ima uvek toliko strpljenja, pažnje, nežnosti i razumevanja za decu, tako da će vreme provedeno u ordinaciji proteći brzo i bez staha.\nPravilne navike oko nege zuba stiču se u najranijem uzrastu, te se ovoj problematici pridaje posebna važnost. U ordinaciji će vas informisati o zdravlju dečijih zuba, o pravilnoj higijeni usta i zuba i važnosti redovnih pregleda.\nPreporuka strane: Stomatološka ordinacija NS Dental Novi Sad


21-05-2018 15:47 Srbija Politika\nCrkvi se ne osporava pravo da iznosi svoje mišljenje, ali ja ne moram da se sa svakom izjavom predstavnika crkve saglasim, rekao je Aleksandar Vučić. Ističe da je u Bakuu iskazano ogromno poštovanje prema Srbiji. Ocenjuje da u svetu nikada nije bila ovako komplikovana situacija, pa čak ni u vreme pred Prvi svetski rat.\nPredsednik Srbije Aleksandar Vučić odbacio je ocene da se država ponaša kao da joj je SPC kriva u slučaju Kosova i Metohije, ali je istakao da ne misli da ključne političke odluke treba da donosi crkva.\n"Mi smo sekularna država i veoma poštujem crkvu. Nisam veliki vernik, ali jesam vernik. Ne mislim da sam malo učinio i lično, i kao predsednik Vlade i države... Teško da će se pronaći neko da je više napravio za srpsku crkvu", rekao je Vučić u izjavi novinarima u Bakuu.\nPročitajte OVDE izjavu ministra Nebojše Stefanoviću o preletanju NATO bespilotne letelice iznad Juga Srbije.


LUKA RISTIĆ- ČLAN ŠK CRVENA ZVEZDA NA EVROPSKOM KADETSKOM PRVENSTVU - Šahovski klub Crvena Zvezda\nJedanaestogodišnji Luka Ristić, član Šahovskog kluba Crvena Zvezda, otputovao je danas na Evropsko kadetsko prventstvo u ubrzanom i brzopoteznom šahu koje se održava od 1. do 5. avgusta u Oradei, u Rumuniji.\nLuka će u ovom periodu ukrstiti koplja na šahovskoj tabli sa najboljim igračima njegovog uzrasta koji dolaze iz različitih evropskih zemalja. On će se 1. i 2. avgusta takmičati na ubrzanom prvenstvu Evrope u kategoriji do 12 godina koju karakteriše jaka konkurencija od 60 prijavljenih učesnika koji dolaze iz 11 evropskih država. Startna lista prijavljenih igrača dostupna je ovde.\nPo završetku takmičenja po ubrzanom tempu igre, aktuelni šampion Srbije do 12 godina učestvovaće na brzopoteznom prvenstvu Evrope za mlade i to u kategoriji do 14 godina u konkurenciji 88 igrača iz 15 država. Startna lista prijavljenih igrača dostupna je ovde.\nLuka Ristić je rođen 7. jula 2007. godine. Svoju šahovsku karijeru započeo je 2015. godine u osnovnoj školi Drinka Pavlović na sekciji šaha šahovske škole „Delfin“ koju je predvodio Dragan Josipović. Već dve godine kasnije, Luka ostvaruje značajne rezultate na kadetskim prvenstvima održanim u Srbiji, ali i u inostranstvu. Na prvenstvu Beograda za 2017. godinu, Luka osvaja bronzanu medalju u kategoriji do 10 godina, a potom na Evropskom školskom takmičenju deli treće mesto u brzopoteznom šahu. Ubrzo nakon toga, Luka postaje majstorski kandidat.\nLuka zatim počinje sa radom na šahu sa sportskim trenerom FM Ivanom Hržićem sa kojim u 2018. godini osvaja drugo mesto na prvenstvu Beograda u kategoriji do 12 godina, a onda i 2 zlatne medalje na kadetskom prvenstvu Srbije u brzopoteznom i redovnom šahu u konkurenciji do 12 godina, gde se takmičio kao mlađi.\nPored mnogobrojnih medalja u kadetskoj konkurenciji, Luka je ove godine osvojio treće mesto na seniorskom open B turniru „Srebrno jezero“ i podelio je prvo i drugo mesto na turniru Čes-fest. Za 16 meseci napredovao je oko 400 rejting poena, a gotovo uvek se nalazio među prvoplasiranim na brojnim ubrzanim i brzopoteznim turnirima.\nSvi ovi rezultati pokazuju da je Luka jedna od najvećih mladih nada beogradskog i srpskog šaha i na predstojećim Evropskim šampionatima mu želimo puno medalja!


SZO: Epidemija koronavirusa pogoršala nejednakosti | Kodex.ME\nKoronavirus je pogoršao već postojeće nejednakosti u zdravstvu i dobrobiti unutar pojedinih država, kao i razlike između zemalja, saopštila je danas Svjetska zdravstvena organizacija (SZO), prenosi Radio slobodna Evropa (RSE).\n06. 04. 2021 - 21:07 Autor: M. B.\nPovodom Svjetskog dana zdravlja, 7. aprila, SZO podsjeća da su bolest i smrt od koronavirusa bile veće među grupama koje su diskriminisane, siromašne, socijalno isključene i u lošim svakodnevnim životnim i radnim uslovima, uključujući humanitarne krize.\nProcjenjuje se da je pandemija prošle godine dovela izmedju 119 i 124 miliona ljudi u ekstremno siromaštvo.\nPostoje i uvjerljivi dokazi da je to povećalo rodne razlike u zaposlenosti, tako što su žene u posljednjih 12 mjeseci ostajale bez posla više nego muškarci.\nSZO podsjeća da vakcine same neće savladati koronavirus i da je i dalje važna roba poput medicinskog kiseonika i lične zaštitne opreme, kao i pouzdani dijagnostički testovi i ljekovi.\n"Barem polovina svjetske populacije još nema pristup osnovnim zdravstvenim uslugama. Više od 800 miliona ljudi troši najmanje deset odsto prihoda svog domaćinstva na zdravstvenu zaštitu“, navela je ta organizacija UN.


Akcije NetTV Plus\nZa prijatelje besplatno\nPreporuči našu uslugu prijatelju i obezbedi besplatnu\npretplatu u trajanju od mesec dana za oboje.\nNe zaboravi, ova akcija je bez ograničenja, koliko prijatelja preporučiš, toliko meseci besplatne pretplate dobiješ!\n– 1 mesec gratis pretplate za oboje\n– Važi za sve postojeće korisnike*\n– Nema ograničenja u broju preporuka\n– U akciji mogu učestvovati svi postojeći korisnici NetTV Plus-a koji imaju aktivnu pretplatu u trenutku preporuke novog korisnika (aktivacije usluge).\n– Preporučeni korisnik može ostvariti pravo na gratis pretplatu uz incijalnu uplatu od min 3 meseca za neki od paketa.\n– Naknadno slanje zahteva za aktiviranje gratis perioda, nakon izvršene aktivacije se ne priznaje.\n– Pravo na aktiviranje gratis pretplate nije prenosivo na druga lica, niti se može na neki drugi način iskoristiti.\n– U akciji ne mogu učestvovati povezana pravna lica (ovlašćeni partneri NetTV Plus-a) i njihovi zaposleni.\n– NetTV Plus u skladu sa svojom poslovnom politikom i načelima fer korišćenja promocije zadržava pravo promene uslova u svakom trenutku i može odbiti izdavanje gratisa ukoliko postoji razumna sumnja da je nastupila povreda načela fer korišćenja promocije.\nBOX UPOLA CENE\nUz bilo koji paket na 12 meseci, dobijaš box po 50% nižoj ceni!\nAkcija traje do 31.12.2020. i važi za nove korisnike uz kupovinu bilo kog paketa na 12 meseci u okviru standardne ponude, bez ugovorne obaveze.